open-index/open-wikipedia-markdown huggingface dataset:
আদিযোগী শিৱ প্ৰতিমূৰ্তি

**আদিযোগী শিৱৰ আৱক্ষ মূৰ্তি ([[ইংৰাজী ভাষা|ইংৰাজী]]: Adiyogi Shiva bust)** তামিলনাডুৰ থিৰুনামৰ কইম্বাটুৰৰ ঈশা যোগ কেন্দ্ৰত অৱস্থিত। তীখাৰে নিৰ্মিত এই মূৰ্তিটো ৩৪ মিটাৰ ওখ (১১২ ফুট), ৪৫ মিটাৰ দীঘল (১৪৭ ফুট) আৰু ২৫ মিটাৰ বহল (৮২ ফুট)। ইয়াক গিনিজ ৱৰ্ল্ড ৰেকৰ্ডছ বিশ্বৰ "সৰ্ববৃহৎ আৱক্ষ ভাস্কৰ্য" হিচাপে স্বীকৃতি দিয়ে। সাধগুৰু জাগ্গী বাসুদেৱে ডিজাইন কৰা এই মূৰ্তিটোৰ ওজন প্ৰায় ৫০০ টন।

আদিযোগী বা "প্ৰথম যোগী" হিচাপে শিৱক কোৱা হয়। যোগৰ জৰিয়তে মানুহক অভ্যন্তৰীণ কল্যাণৰ প্ৰতি অনুপ্ৰাণিত কৰিবলৈ ইয়াক প্ৰতিষ্ঠা কৰা হৈছিল।  

## বিৱৰণ
আদিযোগী ঈশা যোগ কেন্দ্ৰত অৱস্থিত। ইয়াৰ উচ্চতা, ১১২ ফুট, যোগিক সংস্কৃতিত উল্লেখ কৰা মোক্ষ (মুক্তি) প্ৰাপ্ত কৰাৰ ১১২টা সম্ভাৱনাৰ প্ৰতীক, আৰু লগতে মানৱ ব্যৱস্থাত ১১২টা চক্ৰ। যোগেশ্বৰ লিঙ্গ নামৰ এটা লিঙ্গক পৱিত্ৰ কৰি মূৰ্তিটোৰ সন্মুখত ৰখা হৈছে। ভাৰতীয় পৰ্যটন মন্ত্ৰালয়ে ইয়াৰ আনুষ্ঠানিক ইনক্ৰিডিৱল ইণ্ডিয়া অভিযানত প্ৰতিমূৰ্তিটো অন্তৰ্ভুক্ত কৰিছে।

## উদ্বোধন
আদিযোগী প্ৰতিমূৰ্তিটো ২৪ ফেব্ৰুৱাৰী ২০১৭ তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীয়ে মহা শিৱৰাত্ৰি উপলক্ষে উদ্বোধন কৰিছিল। তেওঁ বাসুদেৱৰ দ্বাৰা লিখা "আদিযোগী: যোগৰ উৎস " নামৰ এখন সহযোগী কিতাপও মুকলি কৰে। প্ৰতিমূৰ্তিটো উন্মোচন উপলক্ষে, "আদিযোগী - যোগৰ উৎস" গানটো ঈশা ফাউণ্ডেচনৰ দ্বাৰা মুকলি কৰা হৈছিল, যিটো কৈলাস খেৰে গাইছিল, আৰু প্ৰসূন যোশীয়ে গীতটো লিখিছিল।

২০১৫ চনত ঈশা ফাউণ্ডেচনৰ দ্বাৰা আমেৰিকা যুক্তৰাষ্ট্ৰৰ টেনেচীত আদিযোগীৰ আন এটা ৬.৪ মিটাৰ (২১ ফুট) মূৰ্তি উন্মোচন কৰা হৈছিল, ২,৮০০ মিটাৰ২ (৩০,০০০ বৰ্গ ফুট) যোগ ষ্টুডিঅ'ৰ অংশ হিচাপে।

## আদিযোগী দিব্য দৰ্শনম্‌
আদিযোগী দিব্য দৰ্শনম হৈছে থ্ৰিডি লেজাৰ শ্ব', যি আদিযোগীৰ কাহিনী আৰু মানুহক কেনেদৰে যোগবিজ্ঞান প্ৰদান কৰা হৈছিল তাৰ বৰ্ণনা কৰে। ২০১৯ চনত মহা শিৱৰাত্ৰিত ৰাষ্ট্ৰপতি ৰাম নাথ কোৱিন্দে ইয়াক উদ্বোধন কৰে। এইটো এটা ১৪ মিনিটৰ লাইট এণ্ড চাউণ্ড শ্ব, যাক আদিযোগী প্ৰতিমূৰ্তিৰ ওপৰত প্ৰক্ষেপ কৰা হৈছে। ২০২০ চনত ই উপাসনা গৃহ শ্ৰেণীত মনোৰঞ্জন প্ৰযুক্তিবিদ্যাৰ বাবে Mondo*dr EMEA & APAC Award for Technology বঁটা লাভ কৰে। .

## বাহ্যিক সংযোগ
* 

## চিত্ৰ বিথিকা

File:Front distant view of Adiyogi.jpg|thumb|
File:Adiyogi Shiva bust statue.jpg|thumb|
File:Adi yogi Side View2.jpg|thumb|
File:Images 5555686.jpg|thumb|
File:Side view of Adiyogi.jpg|thumb|
File:Event at Adiyogi Shiva centre.jpg|thumb|
File:Crowd seen during the 3d light show at adiyogi.jpg|thumb|


## তথ্য সংগ্ৰহ

শ্ৰেণী:ভাস্কৰ্য
শ্ৰেণী:ভাৰতৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
হাটে বাজাৰে

**হাটে বাজাৰে** () ১৯৬৭ চনত মুক্তিপ্ৰাপ্ত, খ্যাতিমান বঙালী পৰিচালক তপন সিনহা পৰিচালিত এখন কলাত্মক চলচ্চিত্ৰ। প্ৰযোজনা কৰিছে অসীম দত্তৰ প্ৰিয়া এণ্টাৰটেইনমেণ্ট প্ৰোডাকচন লিমিটেডে। ছবিৰ গল্পৰ মূল উপজীব্য সৎ আৰু অসতৰ মাজত সংঘাত। মূল চৰিত্ৰত অভিনয় কৰিছে অশোক কুমাৰ আৰু বৈজয়ন্তীমালাই। বৈজয়ন্তীমালাৰ এইখন প্ৰথম বঙালী ছবি। অন্যান্য সহযোগী অভিনেতা-অভিনেত্ৰীসকল হ’ল- অজিতেশ বন্দোপাধ্যায়, ভানু বন্দোপাধ্যায়, সমিত ভঞ্জ, ৰুদ্ৰপ্ৰসাদ সেনগুপ্ত আৰু গীতা দে।
## কাহিনীৰ সাৰাংশ
ডাঃ অনাদি মুখাৰ্জী বীৰভূমৰ এখন সৰু জনজাতীয় অধ্যুষিত বজাৰকেন্দ্ৰিক চহৰৰ চিভিল চাৰ্জন। তেওঁ এজন দেৱতুল্য ব্যক্তি। অঞ্চলটোৰ সাধাৰণ জনজাতীয় লোক, যেনে গাভৰু বিধৱা ছিপলি, পাচলি বিক্ৰেতা জগদম্বা, কমলীদিদি আৰু নানীৰ দৰে বসয়ীয়া মহিলা আৰু লগতে জিলা দণ্ডাধীশ আৰু আৰক্ষী অধীক্ষক শ্ৰী পাণ্ডেৰ দৰে অঞ্চলটোৰ বিশিষ্ট লোক, উভয়ে তেওঁক ভাল পায় আৰু সন্মান কৰে। ডাঃ মুখাৰ্জী এজন কাম ভাল পোৱা মানুহ আৰু তেওঁ গাভৰু পত্নী মনুৰ সৈতে বাস কৰে, যাৰ ক্ৰ’নিক হৃদৰোগ আছে। . 

তেওঁৰ পত্নী মনুৰ মৃত্যুৰ পিছত ডাঃ মুখাৰ্জীয়ে চৰকাৰী চাকৰি এৰি দিয়ে আৰু তেওঁৰ নিজৰ সঞ্চয় খৰত কৰি দৰিদ্ৰ লোকসকলৰ বাবে ভ্ৰাম্যমাণ ঔষধালয় আৰম্ভ কৰে। তেওঁক সহায় কৰে অৱসৰপ্ৰাপ্ত জজ নুতু বানু, গাড়ীচালক আলী আৰু ছিপলিয়ে। তেওঁৰ চিকিৎসা দলত ছিপলি প্ৰশিক্ষাৰ্থী নাৰ্ছ হিচাপে নিযুক্ত হয়। স্থানীয় ব্যৱয়ায়ী এজনৰ পুত্ৰ, দুৰ্বৃত্ত প্ৰকৃতিৰ লক্ষ্মণলালে ছিপলিৰ সৈতে কামনা চৰিতাৰ্থ কৰিবলৈ প্ৰচেষ্টা চলায়। 

এদিন নিশা জনজাতীয় উৎসৱ এটা চলি থাকোঁতে লক্ষ্মণলালে ছিপলিক ধৰ্ষণ কৰে আৰু ডাঃ মুখাৰ্জীয়ে বচাবলৈ যাওঁতে তেওঁক হত্যা কৰে। 

যদিও দেৱতুল্য ডাক্তৰগৰাকীৰ মৃত্যু হয়, তেওঁৰ দলৰ বাকীসকলে কিন্তু তেওঁৰ মিচন কিন্তু থমকি ৰবলৈ নিদিলে।

## অভিনয় শিল্পী

* অশোক কুমাৰ (ডাঃ মুখাৰ্জী)
* বৈজয়ন্তীমালা (ছিপলি)
* অজিতেশ বন্দোপাধ্যায় (লচমনলাল)
* ৰুদ্ৰপ্ৰসাদ সেনগুপ্ত
* সমিত ভঞ্জ
* গীতা দে (মিচেচ পাণ্ডে- অতিথিশিল্পী) 
* সমিতা বিশ্বাস
* ছায়া দেৱী (নানী)
* পাৰ্থ মুখাৰ্জী
* চিন্ময় ৰায়

## বঁটা আৰু সন্মান
#১৫তম ৰাষ্ট্ৰীয় চলচ্চিত্ৰ বঁটা (১৯৬৭): শ্ৰেষ্ঠ ৰাষ্ট্ৰীয় পূৰ্ণদৈৰ্ঘ্যৰ ছবিৰ স্বৰ্ণ পদক। 
#১৩তম এছিয়া পেচিফিক চলচ্চিত্ৰ মহোংসৱ: শ্ৰেষ্ঠ ছবি। 
#১ম নমপেন চলচ্চিত্ৰ মহোৎসৱ: চিলভাৰ ট্ৰ’ফী (কাপ অফ অনাৰ)। 
#৩২তম বাৰ্ষিক বেংগল ফেডাৰেচন অফ জাৰ্ণেলিষ্টছ্ এছোচিয়েচন বঁটা: শ্ৰেষ্ঠ ভাৰতীয় ছবি।

## তথ্যসূত্ৰ

## বাহ্যিক সংযোগ
*
*Hatey Bazarey profile at *Upperstall.com*
*ইউটিৱত হাটে বাজাৰে

শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:তপন সিনহা পৰিচালিত চলচ্চিত্ৰ
দেৱদাস (দ্ব্যৰ্থতা দূৰীকৰণ পৃষ্ঠা)

**দেৱদাস** শব্দটোৱে নিম্নলিখিত প্ৰবন্ধবোৰ সূচাব পাৰে:
***[[দেৱদাস]]**, শৰৎচন্দ্ৰ চট্টোপাধ্যায়ৰ এখন বঙালী উপন্যাস, প্ৰথমবাৰৰ বাবে ১৯১৭ চনত প্ৰকাশিত আৰু বহুবাৰ চলচ্চিত্ৰ হিচাপে অভিযোজিত।
* দেৱদাস (১৯২৮ চনৰ চলচ্চিত্ৰ), উপন্যাসখনৰ নিৰ্বাক চলচ্চিত্ৰ অভিযোজন। নৰেশ মিত্ৰৰ দ্বাৰা পৰিচালিত।
* দেৱদাস (১৯৩৫ চনৰ চলচ্চিত্ৰ), প্ৰমথেশ বৰুৱাৰ দ্বাৰা পৰিচালিত উপন্যাসখনৰ বঙালী চলচ্চিত্ৰ অভিযোজন।
* দেৱদাস (১৯৩৬ চলচ্চিত্ৰ), প্ৰমথেশ বৰুৱাৰ দ্বাৰা পৰিচালিত উপন্যাসখনৰ হিন্দী চলচ্চিত্ৰ অভিযোজন।
* দেৱদাস (১৯৩৭ চনৰ অসমীয়া চলচ্চিত্ৰ), প্ৰমথেশ বৰুৱাৰ দ্বাৰা পৰিচালিত উপন্যাসখনৰ অসমীয়া চলচ্চিত্ৰ অভিযোজন।
* দেৱদাস (১৯৫৫ চলচ্চিত্ৰ), বিমল ৰয়ৰ দ্বাৰা পৰিচালিত উপন্যাসখনৰ হিন্দী চলচ্চিত্ৰ অভিযোজন।
* দেৱদাস (১৯৬৫ চলচ্চিত্ৰ), উৰ্দু চলচ্চিত্ৰ।
* দেৱদাস (১৯৭৯ চলচ্চিত্ৰ), দিলীপ ৰয়ৰ দ্বাৰা পৰিচালিত উপন্যাসখনৰ বঙালী চলচ্চিত্ৰ অভিযোজন।
* দেৱদাস (১৯৮২ চলচ্চিত্ৰ), কাজী নজৰুল ইছলামৰ দ্বাৰা পৰিচালিত উপন্যাসখনৰ বঙালী চলচ্চিত্ৰ অভিযোজন।
* দেৱদাস (২০০২ চনৰ হিন্দী চলচ্চিত্ৰ), সঞ্জয় লীলা ভণশালীৰ দ্বাৰা পৰিচালিত উপন্যাসখনৰ হিন্দী চলচ্চিত্ৰ অভিযোজন।
* দেৱদাস (২০০২ বঙালী চলচ্চিত্ৰ), শক্তি সামন্তৰ দ্বাৰা পৰিচালিত উপন্যাসখনৰ বঙালী চলচ্চিত্ৰ অভিযোজন।
* দেৱদাস (২০১৩ চনৰ চলচ্চিত্ৰ), চাষী নজৰুল ইছলামৰ দ্বাৰা পৰিচালিত উপন্যাসখনৰ বঙালী চলচ্চিত্ৰ অভিযোজন।
* দেৱদাস (২০১৮ চলচ্চিত্ৰ), শ্ৰীৰাম আদিত্যৰ দ্বাৰা পৰিচালিত এখন তেলুগু ভাষাৰ চলচ্চিত্ৰ।

## ব্যক্তি
* দেৱদাস গান্ধী (১৯০০–১৯৫৭), ভাৰতীয় সাংবাদিক, মোহনদাস কৰমচান্দ গান্ধীৰ পুত্ৰ।
* দেৱদাস বনজাৰে (১৯৪৭-২০০৫), সৎনামী সকলৰ প্ৰধান নৃত্য পন্থীক আন্তঃৰাষ্ট্ৰীয় পৰ্যায়ত প্ৰতিষ্ঠা কৰা এগৰাকী বিশিষ্ট নৰ্তক শিল্পী তথা ছত্তীছগঢ়ৰ প্ৰথম মঞ্চ শিল্পী।
* দেৱদাস চক্ৰৱৰ্তী (১৯৩৩–২০০৮), বাংলাদেশী শিল্পী।
* দেৱদাস আপ্তে (জন্ম ১৯৩৪), ভাৰতীয় ৰাজনীতিবিদ।
* দেৱদাস ছোত্ৰায় (জন্ম ১৯৫৫), ভাৰতীয় লেখক।
* মুজিবুৰ ৰহমান দেৱদাস, বাংলাদেশৰ কৰ্মী।

## লগতে চাওক
* দেৱ.ডি, ২০০৯ চনত অভয় দেউল, মাহী গিল আৰু কাল্কী কেকলাঁ অভিনীত পৰিচালক অনুৰাগ কাশ্যপৰ উপন্যাসখনৰ ওপৰত আধাৰিত আধুনিকোত্তৰ চলচ্চিত্ৰ অভিযোজন
ভূজ: দ্য প্ৰাইড অৱ ইণ্ডিয়া

**ভূজ: দ্য প্ৰাইড অৱ ইণ্ডিয়া** () অভিষেক দুধাইয়াৰ দ্বাৰা পৰিচালিত ২০২১ চনৰ ঐতিহাসিক যুদ্ধ সম্বন্ধীয় হিন্দী ভাষাৰ চলচ্চিত্ৰ। চলচ্চিত্ৰখন ১৯৭১ চনৰ ভাৰত-পাকিস্তান যুদ্ধৰ সময়ৰ, যিখন তেতিয়াৰ ভূজ বিমানবন্দৰৰ ভাৰপ্ৰাপ্ত আইএএফ স্কোয়াড্ৰন লিডাৰ বিজয় কাৰ্ণিকৰ আধাৰত নিৰ্মিত; যিয়ে তেওঁৰ দলৰ লগতে মাধাপাৰ গাঁৱৰ স্থানীয় ৩০০ গৰাকী মহিলাৰ সহযোগত আইএএফ এয়াৰবেচ পুনৰ নিৰ্মাণ কৰিছিল। চলচ্চিত্ৰখনত বিজয় কৰণিকৰ চৰিত্ৰত অজয় দেৱগন লগতে সঞ্জয় দত্ত, সোনাক্ষী সিনহা, নোৰা ফতেহি, শৰদ কেলকৰ, আমি ভাৰ্ক, প্ৰণিতা সুভাষ আৰু ইহানা ধিল্লোনে অভিনয় কৰিছে।

২০১৯ চনৰ জুনত হায়দৰাবাদ, কাঁচ, ভূপাল, ইন্দোৰ, লক্ষ্ণৌ, মুম্বাই, কলকাতা, ডুবাই আৰু গোৰগাঁৱৰ ওচৰত মূল চিত্ৰগ্ৰহণ আৰম্ভ কৰে। চলচ্চিত্ৰখনৰ ৯০% কাম সম্পূৰ্ণ হোৱাৰ পিছতে ভাৰতত ক'ভিড-১৯ মহামাৰী লকডাউনৰ বাবে ২০২০ চনৰ মাৰ্চ মাহৰ পৰা প্ৰডাকচন বন্ধ ৰাখিবলগীয়া হয়। অজয় দেৱগনে হায়দ্ৰাবাদৰ পৰা ২০২০ চনৰ ২২ নৱেম্বৰত পুনৰ চলচ্চিত্ৰখনৰ কাম আৰম্ভ কৰে আৰু ২০২১ চনৰ মাৰ্চ মাহৰ শেষ সপ্তাহত চলচ্চিত্ৰখনক পোষ্ট- প্ৰডাকচন পৰ্যায়লৈ লৈ যায়।

প্ৰথমতে চলচ্চিত্ৰখন ২০২০ চনৰ ১৪ আগষ্ট তাৰিখে বিশ্বব্যাপী মুক্তি দিয়াৰ কথা ভবা হয় যদিও প্ৰডাকচনৰ কাম ৰৈ যোৱাৰ ফলত সেইয়া হৈ নুঠে। পিছত ক'ভিড-১৯ বৈশ্বিক মহামাৰীৰ পৰিস্থিতি চাই আৰু চলচ্চিত্ৰৰ নিৰ্দেশনাসমূহ মানি নিৰ্মাতাই ২০২১ চনৰ ১৩ আগষ্ট তাৰিখে ডিজনি + হটষ্টাৰত মুক্তি দিব বুলি ঘোষণা কৰে।

## পটভূমি
১৯৭১ চনৰ ভাৰত-পাকিস্তান যুদ্ধৰ সময়ত আইএএফ এয়াৰষ্ট্ৰিপ ভূজ ধ্বংস হয়। ইয়াৰপিছত আইএএফ স্কোয়াড্ৰন লিডাৰ বিজয় কাৰ্ণিকৰ নেতৃত্বত ৩০০ গৰাকী স্থানীয় মহিলাই দিনে-নিশাই কঠোৰ পৰিশ্ৰম কৰি আইএএফ এয়াৰবেচ পুনৰ নিৰ্মাণ কৰিছিল। স্থিতিস্থাপকতাৰ এই কাৰ্য খুব গুৰুত্বপূৰ্ণ আছিল যিয়ে কেৱল দেশৰ মনোবল বৃদ্ধি কৰাই নহয়, লগতে ইয়ে ভাৰতক যুদ্ধত জয়ী হোৱাত সহায় কৰিছিল।

## অভিনয়
* অজয় দেৱগন - স্কোয়াড্ৰন লিডাৰ বিজয় কাৰ্ণিক
* সঞ্জয় দত্ত - ইণ্ডিয়ান আৰ্মী Scout & RA&W এজেণ্ট ৰেঞ্চৰদাস পাগী
* সোনাক্ষী সিনহা - সুন্দৰবেন জেথা মাধাৰপাৰ্য
* নোৰা ফতেহি - RA&W স্পাই হীনা ৰহমান
* শৰদ কেলকৰ - ইণ্ডিয়ান আৰ্মী অফিচাৰ ৰাম কৰণ "আৰকে" নায়াৰ
* আমি ভাৰ্ক - ফ্লাইট লেফটেনেণ্ট (Flight Lieutenant) বিক্ৰম সিং বাজ জেথাজ
* প্ৰণিতা সুভাষ - ঊষা কাৰ্ণিক
* ইহানা ধিল্লোন - নিম্ৰাত কৌৰ
* মহেশ চেট্টি - বিনোদ কাৰ্ণিক
* নাভনী পাৰিহাৰ (Navni Parihar) - ইন্দিৰা গান্ধী
* বিনীতা মেনন - লক্ষ্মী পাৰমাৰ
* মোনাজীৰ খান - অনুৰাগ ত্ৰিপাঠী
* সঞ্জীৱ আনন্দ - চানী
* আদিত্য কুমাৰ চৌবেয় - আদি
* পূজা ভাবৰিয়া - জীনান্ত

## সংগীত

চলচ্চিত্ৰখনৰ সংগীত ৰচনা তানিষ্ক বাগচী, গৌৰৱ দাসগুপ্তা, লিজো জৰ্জ - ডিজে চেটাছ, আৰ্কো, বিপিন পাটৱা, আৰু অমৰ মোহিলেৰ আৰু গীতৰ কথা মনোজ মুন্তাশিৰ, দেৱশী খাণ্ডুৰী, অনিল বৰ্মা, মনোজ কবীৰ, অভিলাষ আৰু বায়ু শ্ৰীবাস্তৱৰ
 
চলচ্চিত্ৰখনত থকা “জালিমা কোকা কোলা” শীৰ্ষক গীতটো ১৯৮৬ চনত নিৰ্মিত পাকিস্তানী পাঞ্জাৱী ভাষাৰ চলচ্চিত্ৰ “চান তে চুৰমা”ৰ “জালিমা কোকা কোলা পিয়া দে” গীতৰ পুনৰ্নিমাণ৷ নূৰ জাহানয়ে গোৱা সেই গীতটোৰ কথা আছিল খাৱাজ পাৰভিজৰ আৰু  সংগীত ৰচনা আছিল তাফুৰ৷
 

## মুক্তি
চলচ্চিত্ৰখনক ২০২০ চনৰ ১৪ আগষ্ট তাৰিখে মুক্তি দিয়াৰ বাবে নিৰ্ধাৰিত কৰা হৈছিল যদিও সেই তাৰিখ পিছুৱাবলগীয়া হয় আৰু পিছত চলচ্চিত্ৰখনক ২০২১ চনৰ ১৩ আগষ্ট তাৰিখে ডিজনী+হটষ্টাৰত প্ৰিমিয়াৰ কৰা হয়।

## তথ্যসূত্ৰ

## বাহ্যিক সংযোগ
* 
*
বিজেন্দৰ সিং

**বিজেন্দৰ সিং বেনিৱাল** (; জন্ম: ২৯ অক্টোবৰ ১৯৮৫) এজন ভাৰতীয় পেছাদাৰী বক্সাৰ আৰু ৰাজনীতিবিদ। এজন অপেছাদাৰী হিচাপে, তেওঁ ২০০৮ বেইজিং অলিম্পিকত ব্ৰঞ্জৰ পদক লাভ কৰিছিল। তেওঁ অলিম্পিক পদক জয় কৰা প্ৰথম ভাৰতীয় বক্সাৰ আছিল। তেওঁ ২০০৯ চনৰ বিশ্ব চেম্পিয়নশ্বিপ আৰু ২০১০ চনৰ কমনৱেলথ গেমছত ব্ৰঞ্জৰ পদক অৰ্জন কৰাৰ লগতে ২০০৬ আৰু ২০১৪ কমনৱেলথ গেমছত ৰূপৰ পদক লাভ কৰিছিল। আটাইবোৰ পফক আছিল মিডলৱেইট বিভাগত। 

২০১৫ চনৰ জুনত আই.অ'.এছ. ক্ৰীড়া আৰু মনোৰঞ্জনৰ জৰিয়তে কুইন্সবেৰী প্ৰম'চনৰ সৈতে এক বহু-বছৰীয়া চুক্তি স্বাক্ষৰ কৰি বিজেন্দৰ সিঙ পেছাদাৰী বক্সাৰ হৈ পৰে। ইয়াৰ ফলত তেওঁ ২০১৬ চনৰ অলিম্পিকত অংশগ্ৰহণৰ যোগ্যতা হেৰুৱাই যিটো তেওঁৰ চতুৰ্থটো অলিম্পিক হ'লহেঁতেন।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ বক্সাৰ
শ্ৰেণী:অলিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
ভুৱন সোম

**ভুৱন সোম** () ১৯৬৯ চনত মুক্তিপ্ৰাপ্ত হিন্দী ভাষাৰ এখন ড্ৰামা চলচ্চিত্ৰ। পৰিচালক মৃণাল সেন। মূল ভূমিকাত অভিনয় কৰিছে উৎপল দত্ত আৰু সুহাসিনী মুলেই। *বনফুল* ছদ্মনামেৰে জনাজাত বলাই চান্দ মুখোপাধ্যায় ৰচিত বঙালী চুটিগল্পৰ আধাৰত ছবিখন নিৰ্মাণ কৰা হৈছে।
 এইখন সুহাসিনী মুলেৰ প্ৰথম ছবি। নেপথ্য কণ্ঠ দিছিল অমিতাভ বচ্চনে।
## কাহিনীৰ সাৰাংশ
বিপত্নীক আৰু সমৰ্পিতপ্ৰাণ অসামৰিক সেৱাৰ বিষয়া ভুৱন সোম ভাৰতীয় ৰেলৱেৰ এজন কঠোৰ, আপোচহীন "ডাঙৰ বিষয়া।" নীতি-নিয়মৰ ক্ষেত্ৰত ইমানে কঠোৰ আছিল যে তেওঁ নিজৰ পুত্ৰকে চাকৰিৰ পৰা বৰ্খাস্ত কৰিছিল। তেওঁৰ ওচৰলৈ টিকট পৰীক্ষক এজনৰ দুৰ্নীতিৰ অভিযোগ আহিছিল। ইতিমধ্যে অভিযোগৰ অনুসন্ধান চলাই ৰিপোৰ্ট আদি তৈয়াৰ কৰাও হৈছিল। পিছে শাস্তিমূলক ব্যৱস্থা গ্ৰহণ কৰাৰ পূৰ্বে সোমে কেইদিনমানৰ ছুটি লৈ চিকাৰৰ উদ্দেশ্যে গুজৰাটলৈ যাত্ৰা কৰে। 

তাত তেওঁৰ সাক্ষাৎ হয় গৌৰী নামৰ এজনী কম বয়সীয়া ছোৱালীৰ সৈতে। গৌৰী তেওঁৰ তদাৰকৰ দায়িত্বত আছিল আৰু তেনেই অপটু চিকাৰী সোমক তাই চিকাৰৰ ক্ষেত্ৰত সহায় কৰিছিল। প্ৰাণচঞ্চল গৌৰীৰ সান্নিধ্যত তেওঁ লাহেলাহে কঠোৰ আৰু বয়সীয়া ব্যক্তিৰ মানসিকতাৰ পৰা মুকলি হ’বলৈ আৰম্ভ কৰে। প্ৰসংগক্ৰমে সোমে জানিব পাৰিলে যে গৌৰী সেই দুৰ্নীতিৰ অভিযোগত অভিযুক্ত টিকট পৰীক্ষকজনৰ বাকদত্তা।

চিকাৰৰ ছুটিৰ সমাপ্তিৰ পিছত ভুৱন সোম পুনৰ নিজৰ কাৰ্যালয়লৈ উভতি আহে। এইবাৰ তেওঁ এজন বেছ ৰঙিয়াল মানুহ। পূৰ্বৰ সেই কঠোৰ, নীতি-সৰ্বস্ব মানুহজনৰ অকণো চিন-মোকাম নাই। টিকট পৰীক্ষকজনকো সাধাৰণ সকিয়নী এটা দি পূৰ্বৰ সকলো অভিযোগৰ পৰা মুক্ত কৰি দিয়ে।
## অভিনয় শিল্পী
* উৎপল দত্ত (ভুৱন সোম)
* সুহাসিনী মুলে (গৌৰী)
* শেখৰ চেতাৰ্জী
* সাধু মেহেৰ
* পুণ্য দাস
* ৰোচক পণ্ডিত

## বঁটা
১৯৬৯ চনৰ ১৭তম ৰাষ্ট্ৰীয় চলচ্চিত্ৰ বঁটাত ভুৱন সোমে তিনিটাকৈ পুৰস্কাৰ বুটলিবলৈ সক্ষম হৈছিল। 
#শ্ৰেষ্ঠ ৰাষ্ট্ৰীয় পূৰ্ণদৈৰ্ঘ্য ছবিৰ 'ৰাষ্ট্ৰপতিৰ সোণৰ পদক'। 
#শ্ৰেষ্ঠ অভিনেতাৰ ভাৰত পুৰস্কাৰ: উৎপল দত্ত। 
#শ্ৰেষ্ঠ পৰিচালক: মৃণাল সেন।

## তথ্যসূত্ৰ

## বাহ্যিক সংযোগ
*ইউটিৱত ভুৱন সোম
*

শ্ৰেণী:হিন্দী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
সুভদ্ৰা কুমাৰী চৌহান

**সুভদ্ৰা কুমাৰী চৌহান** (১৬ অক্টোবৰ ১৯০৪- ১৫ ফেব্ৰুৱাৰী ১৯৪৮) এগৰাকী ভাৰতীয় কবি। তেখেতৰ জনপ্ৰিয় কবিতাটি হ'ল "ঝাঁসি কি ৰাণী।" সুভদ্ৰা কুমাৰী চৌহান জন্ম হৈছিল ১৯০৪ চনৰ ১৬ আগষ্ট তাৰিখে, এলাহবাদত। তেখেতৰ অন্যান্য কবিতাসমূহ হ'ল- "জালিয়ানওয়ালাবাগৰ বসন্ত", "বীৰন কা কেইসা হো বসন্ত", "ৰাখি কি চুনৌটি আৰু বিধা" ইত্যাদি। তেখেতৰ কবিতাৰে ভাৰতীয় স্বাধীনতা আন্দোলনত অংশ গ্ৰহণ কৰা স্বাধীনতা সংগ্ৰামীসকলক অনুপ্ৰাণিত কৰিছিল।

## জীৱনী
সুভদ্ৰা কুমাৰী চৌহানৰ জন্ম হৈছিল উত্তৰ প্ৰদেশৰ প্ৰয়াগৰাজৰ নিহালপুৰ গাঁৱৰ ৰাজপুত পৰিয়ালত। প্ৰথমতে তেওঁ প্ৰয়াগৰাজৰ ক্ৰছথৱেইট গাৰ্লছ স্কুলত অধ্যয়ন কৰিছিল, য'ত মহাদেৱী বৰ্মাৰ সৈতে তেওঁ বন্ধুত্ব কৰিছিল আৰু ১৯১৯ চনত মধ্যবিদ্যালয়ৰ পৰীক্ষাত উত্তীৰ্ণ হৈছিল। ১৯১৯ চনত, ষোল্ল বছৰ বয়সত, তেওঁ খাণ্ডৱাৰ ঠাকুৰ লক্ষ্মণ সিং চৌহানৰ সৈতে বিবাহ পাতিছিল আৰু পাঁচ সন্তানৰ মাতৃ হৈছিল। সেই বছৰতে বিবাহৰ পিছত তেওঁ মধ্যপ্ৰদেশৰ জুব্বুলপুৰ (বৰ্তমান জবালপুৰ)লৈ গুচি যায়।

১৯২১ চনত সুভদ্ৰা আৰু তেওঁৰ স্বামী মহাত্মা গান্ধীৰ অসহযোগ আন্দোলনত যোগদান কৰে। তেওঁ নাগপুৰত আদালতত গ্ৰেপ্তাৰ হোৱা প্ৰথম মহিলা সত্যগ্ৰাহী আছিল আৰু ১৯২৩ আৰু ১৯৪২ চনত ব্ৰিটিছ শাসনৰ বিৰুদ্ধে প্ৰতিবাদৰ বাবে দুবাৰ কাৰাগাৰত ভৰ্তি হৈছিল।

তেওঁ পূৰ্বৰ মধ্যপ্ৰদেশৰ বিধানসভাৰ সদস্য আছিল। ১৯৪৮ চনত মধ্যপ্ৰদেশৰ তেতিয়াৰ ৰাজধানী নাগপুৰৰ পৰা জবালপুৰলৈ উভতি যোৱাৰ সময়ত, বিধানসভাৰ অধিবেশনত অংশগ্ৰহণ কৰিবলৈ গৈ থকা অৱস্থাত গাড়ী দুৰ্ঘটনাত পতিত হৈ তেওঁৰ মৃত্যু হয়।

## উত্তৰাধিকাৰ
ভাৰতীয় উপকূলৰক্ষী বাহিনীৰ জাহাজ আইচিজিএছ *সুভদ্ৰ কুমাৰী চৌহান* কবিৰ নামেৰে নামকৰণ কৰা হৈছিল। মধ্যপ্ৰদেশ চৰকাৰে জবলপুৰৰ পৌৰ নিগমৰ কাৰ্যালয়ৰ সন্মুখত সুভদ্ৰ কুমাৰী চৌহানৰ প্ৰতিমূৰ্তি স্থাপন কৰে।

১৯৭৬ চনৰ ৬ আগষ্টত ইণ্ডিয়া পোষ্টে তেওঁৰ স্মৃতিত ডাক টিকট মুকলি কৰে।

২০২১ চনৰ ১৬ আগষ্টত গুগলে সুভদ্ৰা কুমাৰীক তেওঁৰ ১১৭ সংখ্যক জন্ম বাৰ্ষিকীত ডুডলেৰে স্মৰণ কৰে। গুগলে মন্তব্য কৰিছে: "চৌহানৰ কবিতা বহু ভাৰতীয় শ্ৰেণীকোঠাত ঐতিহাসিক প্ৰগতিৰ প্ৰতীক হিচাপে এটা মূল খাদ্য হৈয়েই আছে, ভৱিষ্যত প্ৰজন্মক সামাজিক অন্যায়ৰ বিৰুদ্ধে থিয় দিবলৈ আৰু এটা জাতিৰ ইতিহাস গঢ় দিয়া শব্দক উদযাপন কৰিবলৈ উৎসাহিত কৰে"।

## সাহিত্যকৰ্ম

### কবিতা সংকলন
* *খিলোনেৱালা*
* *ত্ৰিধৰা*
* *মুকুল* (১৯৩০)
* *য়েহ কদম্ব কা পেড়*
* *সীধে-সাদা চিত্ৰ* (১৯৪৬)
* *মেৰা নয়া বচপন* (১৯৪৬)
* *বিখৰে মতি* (১৯৩২)
* *ঝাঁচি কি ৰাণী*

### চুটিগল্প
* *হিংৱালা*

## তথ্যসূত্ৰ

## বাহ্যিক সংযোগ

শ্ৰেণী:ভাৰতীয় কবি
শ্ৰেণী:ভাৰতৰ স্বাধীনতা সংগ্ৰামী
শ্ৰেণী:ভাৰতীয় মহিলা কবি
গেব্ৰিয়েল লিপমেন

**গেব্ৰিয়েল লিপমেন** () এজন ফ্ৰাঙ্কো-লাক্সেমবাৰ্গৰ পদাৰ্থবিজ্ঞানী আৰু আৱিষ্কাৰক আছিল। তেওঁ হস্তক্ষেপৰ ঘটনাৰ ওপৰত আধাৰ কৰি ফটোগ্ৰাফিকভাৱে ৰং পুনৰ প্ৰস্তুত কৰাৰ পদ্ধতিৰ বাবে পদাৰ্থ বিজ্ঞানৰ নোবেল বঁটা জয় কৰিছিল।
## প্ৰাথমিক জীৱন আৰু শিক্ষা
১৮৪৫ চনৰ ১৬ আগষ্টত লাক্সেমবাৰ্গৰ বনেভয়ত (লাক্সেমবাৰ্গীছ: বৌনেৱেগ) গেব্ৰিয়েল লিপমেনৰ জন্ম হৈছিল৷ সেই সময়ত বনেভ’ই হ’লেৰিচৰ কমিউনৰ অংশ আছিল (লাক্সেমবাৰ্গিছ: হ’লেৰেচ) আৰু তাকেই প্ৰায়ে তেওঁৰ জন্মস্থান হিচাপে উল্লেখ কৰা হয় (বনেভয় আৰু হলেৰিচ দুয়োখন ঠাই এতিয়া লাক্সেমবাৰ্গ চহৰৰ জিলা)। মেটজৰ ওচৰৰ এনেৰীত জন্মগ্ৰহণ কৰা তেওঁৰ দেউতাক ফৰাচী ইহুদী আইছাইয়ে বনেভ’ইৰ পূৰ্বৰ কনভেণ্টত পৰিয়ালৰ গ্ল’ভছ নিৰ্মাণৰ ব্যৱসায় পৰিচালনা কৰিছিল। ১৮৪৮ চনত পৰিয়ালটো পেৰিছলৈ গুচি যায় আৰু লিপমেনক প্ৰথমতে মাতৃ মিৰিয়াম ৰোজে (লেভি) পঢ়াইছিল আৰু তাৰ পিছত তেওঁ লাইচি নেপোলিয়ন (বৰ্তমান লাইচি হেনৰী-চতুৰ্থ)ত পঢ়িছিল। তেওঁক গণিতৰ প্ৰতি বিশেষ আগ্ৰহ থকা এজন যথেষ্ট অসাৱধান কিন্তু চিন্তাশীল ছাত্ৰ আছিল বুলি কোৱা হয়। ১৮৬৮ চনত পেৰিছৰ ইক'ল নৰ্মেল চুপিৰিয়েৰত ভৰ্তি হয়, য'ত তেওঁ শিক্ষকতা বৃত্তিত প্ৰৱেশ কৰিবলৈ সক্ষম হ'ব পৰা এগ্ৰিগেচন পৰীক্ষাত ব্যৰ্থ হয়, ইয়াৰ পৰিৱৰ্তে পদাৰ্থ বিজ্ঞান অধ্যয়ন কৰাটো পছন্দ কৰে। ১৮৭২ চনত ফ্ৰান্স চৰকাৰে তেওঁক হাইডেলবাৰ্গ বিশ্ববিদ্যালয়লৈ এক উদ্দেশ্যত পঠিয়াই দিয়ে আৰু গুস্তাভ কিৰ্চহফৰ উৎসাহত তেওঁ বিদ্যুতৰ বিশেষজ্ঞ হ'বলৈ সক্ষম হয় আৰু ১৮৭৪ চনত "ছুমা কাম ল'ড" বৈশিষ্ট্য বিষয়ত ডক্টৰেট ডিগ্ৰী লাভ কৰে। ইয়াৰ পিছত ১৮৭৫ চনত লিপমেন পেৰিছলৈ উভতি যায় আৰু ১৮৭৮ চনলৈকে অধ্যয়ন কৰি থাকে আৰু তাৰ পিছত তেওঁ ছৰবনত পদাৰ্থ বিজ্ঞানৰ অধ্যাপক হয়। ছৰবনত তেওঁ শব্দ আৰু অপটিক্স পঢ়াইছিল৷

## শৈক্ষিক সংযোগ
১৮৮৬ চনৰ ৮ ফেব্ৰুৱাৰীৰ পৰা মৃত্যুৰ আগলৈকে লিপমেন একাডেমী অৱ চাইন্সেছৰ সদস্য আছিল আৰু ১৯১২ চনত ইয়াৰ সভাপতি হিচাপে কাৰ্যনিৰ্বাহ কৰিছিল। ইয়াৰ উপৰিও তেওঁ লণ্ডনৰ ৰয়েল ছ'চাইটিৰ বিদেশী সদস্য, ব্যুৰো ডেছ লংগিটিডছৰ সদস্য আৰু লাক্সেমবাৰ্গৰ গ্ৰেণ্ড ড্যুকেল ইনষ্টিটিউটৰ সদস্য আছিল। ১৮৯২ চনত তেওঁ ছ’চাইটি ফ্ৰান্সেজ ডি ফটোগ্ৰাফীৰ সদস্য আৰু ১৮৯৬ চনৰ পৰা ১৮৯৯ চনলৈকে ইয়াৰ সভাপতি আছিল৷ লিপমেন ফ্ৰান্সৰ ইনষ্টিটিউট ডি অপটিক থিঅ’ৰিক এট এপ্লিকেৰ অন্যতম প্ৰতিষ্ঠাপক আছিল। লিপমেন ১৯০৩–১৯০৪ চনলৈকে ফ্ৰান্সৰ জ্যোতিৰ্বিজ্ঞান সমিতি ছ'চাইটি এষ্ট্ৰ'নমিক ডি ফ্ৰান্স (এচএএফ)ৰ সভাপতি আছিল।

## সন্মান
১৮৮১ চনৰ ২৯ ডিচেম্বৰত লিপমেনক নাইট অৱ দ্য লিজিয়ন অৱ অনাৰ হিচাপে নিযুক্তি দিয়া হয়, ১৮৯৪ চনৰ ২ এপ্ৰিলত অফিচাৰলৈ, ১৯০০ চনৰ ১৪ ডিচেম্বৰত কমাণ্ডাৰলৈ আৰু ১৯১৯ চনৰ ৬ ডিচেম্বৰত গ্ৰেণ্ড অফিচাৰৰ পদমৰ্যাদালৈ পদোন্নতি দিয়া হয়। 

লাক্সেমবাৰ্গ চহৰত লিপমেনৰ নামেৰে মৌলিক বৈজ্ঞানিক গৱেষণাৰ এটা প্ৰতিষ্ঠানৰ নামকৰণ কৰা হয় (চেণ্টাৰ ডি ৰেচেৰ্চ পাব্লিক গেব্ৰিয়েল লিপমেন) যিটোক ২০১৫ চনৰ ১ জানুৱাৰীত আন এটা ডাঙৰ গৱেষণা কেন্দ্ৰৰ সৈতে একত্ৰিত হৈ নতুন লাক্সেমবাৰ্গ বিজ্ঞান আৰু প্ৰযুক্তি প্ৰতিষ্ঠান (লিষ্ট) হিচাপে গঠন কৰা হয়।

## ব্যক্তিগত জীৱন
১৮৮৮ চনত লিপমেনে ঔপন্যাসিক ভিক্টৰ চেৰবুলিজৰ কন্যাক বিয়া কৰায়। ১৯২১ চনৰ ১২ জুলাইত কানাডাৰ পৰা আহি থকা অৱস্থাত ফ্ৰান্সৰ ভাপ জাহাজত তেওঁৰ মৃত্যু হয়।

## তথ্যসূত্ৰ
নৰ্মান প্ৰিচাৰ্ড

**নৰ্মান গিলবাৰ্ট প্ৰিচাৰ্ড** (; ২৩ জুন ১৮৭৫ – ৩০ অক্টোবৰ ১৯২৯), যাক তেওঁৰ মঞ্চ নাম **নৰ্মান ট্ৰেভাৰ** বুলিও জনা যায়, এজন ব্ৰিটিছ-ভাৰতীয় খেলুৱৈ আৰু অভিনেতা আছিল যি ভাৰতক প্ৰতিনিধিত্ব কৰি ১৯০০ চনৰ পেৰিছ অলিম্পিকত এথলেটিকছত দুটা ৰূপৰ পদক অৰ্জন কৰিছিল। তেওঁ অলিম্পিক পদক অৰ্জন কৰা প্ৰথমজন এছিয়াত জন্ম হোৱা এথলীট আছিল। তেওঁ ২০০ মিটাৰ আৰু ২০০ মিটাৰ হাৰ্ডলছত অলিম্পিকত ভাৰতৰ হৈ প্ৰথম পদক জিকিছিল।

## জীৱনী
নৰ্মান প্ৰিচাৰ্ডৰ জন্ম হৈছিল কলিকতাত জৰ্জ পিটাৰচেন প্ৰিচাৰ্ডৰ ঔৰষত আৰু হেলেন মেনাৰ্ড প্ৰিচাৰ্ডৰ গৰ্ভত।

নৰ্মান প্ৰিচাৰ্ড অলিম্পিকত অংশগ্ৰহণ কৰা প্ৰথম ভাৰতীয় খেলুৱৈ আছিল আৰু লগতে অলিম্পিক পদক জয় কৰা আৰু এছিয়াৰ কোনো ৰাষ্ট্ৰক প্ৰতিনিধিত্ব কৰা প্ৰথম খেলুৱৈ আছিল। তেওঁ পেৰিছত অনুষ্ঠিত ১৯০০ চনৰ গ্ৰীষ্মকালীন অলিম্পিকত দুটা ৰূপৰ পদক জিকিছিল, ২০০ মিটাৰ দৌৰত সোণৰ পদক বিজয়ী আমেৰিকা যুক্তৰাষ্ট্ৰৰ ৱাল্টাৰ টেৱক্সবাৰীৰ পাছত তেওঁ দ্বিতীয় স্থান পাইছিল আৰু ২০০ মিটাৰ হাৰ্ডলছতো আমেৰিকা যুক্তৰাষ্ট্ৰৰ কিংবদন্তি খেলুৱৈ এলভিন ক্ৰেঞ্জলিনৰ পাছত দ্বিতীয় স্থান লাভ কৰিছিল। তেওঁ ১১০ মিটাৰ হাৰ্ডলছৰ ফাইনেলত উপনীত হৈছিল, কিন্তু দৌৰ শেষ কৰা নাছিল; তেওঁ ৬০ মিটাৰ আৰু ১০০ মিটাৰ দৌৰতো অংশগ্ৰহণ কৰিছিল, য'ত তেওঁ ফাইনেলৰ বাবে যোগ্যতা অৰ্জন কৰিবলৈ ব্যৰ্থ হৈছিল।

২০০৫ চনত ২০০৪ চনৰ গ্ৰীষ্মকালীন অলিম্পিকৰ বাবে ইণ্টাৰনেচনেল এছ'চিয়েচন অফ এথলেটিকছ ফেডাৰেছনে আনুষ্ঠানিক ট্ৰেক এণ্ড ফিল্ড পৰিসংখ্যা প্ৰকাশ কৰিছিল। ঐতিহাসিক ৰেকৰ্ডৰ শাখাত প্ৰিচাৰ্ডক ১৯০০ চনত গ্ৰেট ব্ৰিটেইনৰ হৈ প্ৰতিযোগিতা কৰা বুলি তালিকাভুক্ত কৰা হৈছিল। অলিম্পিক ইতিহাসবিদসকলৰ গৱেষণাই দেখুৱাইছে যে ১৯০০ চনৰ জুনত ব্ৰিটিছ এথলেটিকছ চেম্পিয়নশ্বিপত অংশগ্ৰহণ কৰাৰ পিছত প্ৰিচাৰ্ডক প্ৰকৃততে গ্ৰেট ব্ৰিটেইনক প্ৰতিনিধিত্ব কৰিবলৈ বাছনি কৰা হৈছিল। অৱশ্যে, আন্তঃৰাষ্ট্ৰীয় অলিম্পিক কমিটিয়ে এতিয়াও প্ৰিচাৰ্ডক ভাৰতৰ হৈ প্ৰতিদ্বন্দ্বিতা কৰা বুলি গণ্য কৰে, আৰু তেওঁৰ দুটা পদকৰ কৃতিত্ব ভাৰতক দিয়ে।

প্ৰিটচাৰ্ডে ১৮৯৪ চনৰ পৰা ১৯০০ চনলৈ একেৰাহে সাত বছৰৰ বাবে বেংগল প্ৰদেশৰ ১০০ গজ দৌৰৰ খিতাপ জয় কৰে আৰু ১৮৯৮-৯৯ চনত এক মিট ৰেকৰ্ড স্থাপন কৰে। তেওঁ ৪৪০ গজ (১/৪ মাইল) দৌৰ আৰু ১২০ গজৰ হাৰ্ডলছো জিকিছিল।

তেওঁ কলিকতাৰ ছেইণ্ট জেভিয়াৰ কলেজত অধ্যয়ন কৰিছিল আৰু ১৮৯৭ চনৰ জুলাইত সোভাবজাৰৰ বিৰুদ্ধে ছেইণ্ট জেভিয়াৰৰ হৈ এখন মুকলি ফুটবল টুৰ্ণামেণ্টত প্ৰথম হেট্ৰিকৰ কৰাৰ কৃতিত্ব অৰ্জন কৰে।

তেওঁ ১৯০০ চনৰ পৰা ১৯০২ চনলৈ ভাৰতীয় ফুটবল সংস্থাৰ সম্পাদক হিচাপে কাৰ্যনিৰ্বাহ কৰিছিল। তেওঁ ১৯০৫ চনত স্থায়ীভাৱে ব্ৰিটেইনলৈ গুচি যায়।

তাৰ পিছত তেওঁ অভিনয়ত কেৰিয়াৰ গঢ়িবলৈ আমেৰিকা যুক্তৰাষ্ট্ৰলৈ যায় আৰু নৰ্মান ট্ৰেভাৰ মঞ্চ নামৰে নিৰ্বাক হলিউড চলচ্চিত্ৰত অভিনয় কৰে। হলিউডত অভিনয় কৰা তেওঁ আছিল প্ৰথমজন অলিম্পিয়ান।

## মৃত্যু
১৯২৯ চনৰ ৩০ অক্টোবৰত লছ এঞ্জেলছত মগজুৰ ৰোগত তেওঁৰ মৃত্যু হয়।

## তথ্য সংগ্ৰহ

## বাহ্যিক সংযোগ

* 
* Norman Trevor, 1927 portrait(archived)
* The search for India's first Olympic medallist Sports journalist Gulu Ezekiel's article on BBC News website.

শ্ৰেণী:ভাৰতৰ ব্যক্তি
শ্ৰেণী:যুক্তৰাজ্যৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ এথলীট
শ্ৰেণী:হলিউড অভিনেতা
শ্ৰেণী:অলিম্পিকত পদক বিজয়ী ভাৰতীয়
ভাৰতৰ ৰাষ্ট্ৰীয় মহিলা ফিল্ড হকী দল

**ভাৰতৰ ৰাষ্ট্ৰীয় মহিলা ফিল্ড হকী দলে** আন্তঃৰাষ্ট্ৰীয় ফিল্ড হকী প্ৰতিযোগিতাত ভাৰতক প্ৰতিনিধিত্ব কৰে, এই দল হকী ইণ্ডিয়াৰ দ্বাৰা পৰিচালিত। নভৱৰ্ণা নামৰে পৰিচিত এই দলে আন্তঃৰাষ্ট্ৰীয় হকী ফেডাৰেচনৰ বিশ্ব ৰেংকিঙত ২০২১ চনৰ আগষ্টৰ অনুসৰি সপ্তম স্থানত আছে আৰু এছিয়াৰ শ্ৰেষ্ঠ দল হিচাপে স্থান লাভ কৰিছে। দলটোৱে ২০০২ কমনৱেলথ গেমছ আৰু ১৯৮২ এছিয়ান গেমছত স্বৰ্ণ পদক জয় কৰিছে। তেওঁলোকে ২০০৪ আৰু ২০১৭ চনত দুবাৰকৈ মহিলা এছিয়া কাপ জিকিছে। দলটোৱে ২০১৬ চনত এছিয়ান চেম্পিয়নছ ট্ৰফীও জিকিছিল। ২০১২ চনত অনুষ্ঠিত ২০২০ টকিঅ' গ্ৰীষ্মকালীন অলিম্পিকত দলটোৱে প্ৰথমবাৰৰ বাবে মহিলা হকীৰ অলিম্পিক প্ৰতিযোগিতাত ছেমি ফাইনেলত উপনীত হৈছিল কিন্তু ছেমিফাইনেলত আৰ্জেণ্টিনাৰ হাতত আৰু তাৰ পাছত ব্ৰঞ্জৰ পদকৰ খেলত গ্ৰেট ব্ৰিটেইনৰ হাতত পৰাস্ত হোৱাৰ ফলত চতুৰ্থ স্থান লাভ কৰি কোনো পদক অৰ্জন কৰাত ব্যৰ্থ হয়।

## প্ৰদৰ্শনৰ ইতিহাস
ভাৰতৰ ৰাষ্ট্ৰীয় মহিলা ফিল্ড হকী দলটোৰ প্ৰথম সফল প্ৰদৰ্শন আছিল ১৯৭৪ চনত মাণ্ডেলিউত অনুষ্ঠিত মহিলা হকী বিশ্বকাপত, য'ত তেওঁলোকে চতুৰ্থ স্থান লাভ কৰিছিল। অলিম্পিকত তেওঁলোকৰ সৰ্বশ্ৰেষ্ঠ প্ৰদৰ্শন আছিল ১৯৮০ চনৰ মস্কো গ্ৰীষ্মকালীন অলিম্পিকত যেতিয়া অলিম্পিকৰ ইতিহাসত প্ৰথমবাৰৰ বাবে মহিলাৰ হকী প্ৰতিযোগিতা অনুষ্ঠিত হৈছিল, তাত তেওঁলোক চতুৰ্থ স্থানত আহিছিল। দলটোৱে ১৯৮২ চনত নতুন দিল্লীত অনুষ্ঠিত প্ৰথম এছিয়ান গেমছত ফাইনেলত কোৰিয়াক পৰাস্ত কৰি স্বৰ্ণ পদক লাভ কৰে।

২০০২ চনৰ কমনৱেলথ গেমছ, ২০০৩ চনৰ আফ্ৰো-এছিয়ান গেমছ আৰু ২০০৪ চনৰ মহিলা হকী এছিয়া কাপৰ সময়ত কেপ্টেইন সুৰজ লতা দেৱীয়ে দলটোক একেৰাহে তিনি বছৰৰ বাবে স্বৰ্ণ পদক লাভ কৰাত সফল কৰিছিল। ২০০৪ চনৰ জয়ৰ পিছত দলৰ সদস্যসকলক "আচি (জছজিৎ) জৈচি কোই নেঁহি" বা "হকীৰ সোণালী ছোৱালী" বুলি কোৱা হৈছিল। ২০০২ চনৰ কমনৱেলথ গেমছত দলটোৱে কেপ্টেইন সুৰজ লতা দেৱীৰ নেতৃত্বত অংশগ্ৰহণ কৰিছিল। দলটোৱে নিউজিলেণ্ডক পৰাস্ত কৰি ফাইনেলত প্ৰৱেশ কৰিছিল আৰু ইংলেণ্ডক পৰাস্ত কৰি স্বৰ্ণ পদক জয় কৰিছিল। এই পৰিঘটনাটোৱে ২০০৭ চনত মহিলাৰ ফিল্ড হকীক লৈ নিৰ্মিত বলিউডৰ 'চক দে! ইণ্ডিয়া' চলচ্চিত্ৰখনৰ অনুপ্ৰেৰণা হিচাপে কাম কৰিছিল।

দলটোৱে ২০১৩ চনত কুৱালালামপুৰত অনুষ্ঠিত মহিলা হকী এছিয়া কাপত চীনক শ্বুটআউটত পৰাস্ত কৰি তৃতীয় স্থান অৰ্জন কৰিছিল। ২০১৪ চনৰ কমনৱেলথ গেমছত দলটোৱে পঞ্চম স্থানত থাকে; ২০১৪ চনৰে ইন্সিয়ন এছিয়ান গেমছত জাপানক এক কঠিন প্ৰতিদ্বন্দ্বিতাৰ খেলত ২-১ গ'লত পৰাস্ত কৰি এছিয়ান গেমছত তেওঁলোকৰ তৃতীয় ব্ৰঞ্জৰ পদক অৰ্জন কৰে। ২০১৫ চনৰ গ্ৰীষ্মকালত দলটোৱে ২০১৪-১৫ মহিলা এফ আই এইচ হকী ৱৰ্ল্ড লীগৰ ৰাউণ্ড ২ আয়োজন কৰে আৰু শীৰ্ষস্থান দখল কৰি পৰৱৰ্তী পৰ্যায়ৰ বাবে যোগ্যতা অৰ্জন কৰে। এণ্টৱাৰ্পত অনুষ্ঠিত ৱৰ্ল্ড লীগ ছেমিফাইনেলত দলটোৱে শ্ৰেণীবিভাজন খেলত উচ্চ স্থানত থকা জাপানক পৰাস্ত কৰি পঞ্চম স্থান লাভ কৰে। ভাৰতীয় মহিলাৰ ৰাষ্ট্ৰীয় ফিল্ড হকী দলে ১৯৮০ চনৰ গ্ৰীষ্মকালীন অলিম্পিকৰ পিছত প্ৰথমবাৰৰ বাবে ২০১৬ গ্ৰীষ্মকালীন অলিম্পিকৰ বাবে যোগ্যতা অৰ্জন কৰে। তেওঁলোক গ্ৰুপ পৰ্যায়ত বাহিৰ হৈ ৬ষ্ঠ স্থান লাভ কৰিছিল।

২০২১ চনত অনুষ্ঠিত টকিঅ' ২০২০ গ্ৰীষ্মকালীন অলিম্পিকত ৰাণী ৰামপালৰ নেতৃত্বত ভাৰতৰ ৰাষ্ট্ৰীয় মহিলা ফিল্ড হকী দলে ১৯৮০ চনৰ পাছত প্ৰথমবাৰ বাবে ছেমিফাইনেলত প্ৰৱেশ কৰে। পিছে ছেমিফাইনেলত আৰ্জেণ্টিনাৰ হাতত ২-১ ব্যৱধানত আৰু ব্ৰঞ্জৰ পদকৰ খেলত ২০১৬ ৰ বিজয়ী গ্ৰট ব্ৰিটেইনৰ হাতত ৪-৩ ব্যৱধানত পৰাস্ত হৈ চতুৰ্থ স্থান লাভ কৰে। ১৯৮০ চনৰ পাছত অলিম্পিকত মহিলা দলটোৰ আছিল সৰ্বশ্ৰেষ্ঠ প্ৰদৰ্শন।

## লগতে চাওক
* ভাৰতৰ ৰাষ্ট্ৰীয় পুৰুষ ফিল্ড হকী দল

## তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় ক্ৰীড়া দল
আৰাধনা (১৯৬৯ চলচ্চিত্ৰ)

**আৰাধনা** () ১৯৬৯ চনত মুক্তিপ্ৰাপ্ত এখন হিন্দী ভাষী ৰোমাণ্টিক ড্ৰামা চলচ্চিত্ৰ। শক্তি সামন্তৰ দ্বাৰা পৰিচালিত এই চলচ্চিত্ৰখনৰ মুখ্য ভূমিকাত অভিনয় কৰিছে শৰ্মিলা ঠাকুৰ আৰু ৰাজেশ খান্না‌ই। ১৭ সংখ্যক ফিল্মফেয়াৰ এৱাৰ্ডছত চলচ্চিত্ৰখনে শ্ৰেষ্ঠ চলচ্চিত্ৰৰ ফিল্মফেয়াৰ বঁটা লাভ কৰে। ইয়াৰোপৰি শৰ্মিলা ঠাকুৰে শ্ৰেষ্ঠ অভিনেত্ৰীৰ বঁটা লাভ কৰিবলৈ সক্ষম হয়। মূলতঃ হিন্দী ভাষাত মুক্তি লাভ কৰা আৰু বঙালী ভাষালৈ ডাব কৰা আৰাধনাৰ বৃহৎ সফলতাৰ ফলত তামিল আৰু তেলেগু ভাষাত চলচ্চিত্ৰখন পুনৰ্নিমাণ কৰা হয়। ১৯৬৯ চনৰ পৰা ১৯৭১ চনৰ ভিতৰত ৰাজেশ খান্নাৰ একেৰাহে বৃহৎ সাফল্য লাভ কৰা ১৭ খন চলচ্চিত্ৰৰ ভিতৰত আৰাধনাও এখন। আৰাধনা ভাৰতৰ বাহিৰে ছোভিয়েট ইউনিয়নটো ব্লকবাষ্টাৰ হিচাপে পৰিগণিত হৈছে। চলচ্চিত্ৰখনৰ বিষয়বস্তু ১৯৪৬ চনৰ *To Each His Own* চলচ্চিত্ৰখনৰ ওপৰত আধাৰিত আছিল।

## অভিনয় শিল্পী
* শৰ্মিলা ঠাকুৰ (বন্দনা বৰ্মা / বন্দনা ত্ৰিপাঠী)
* ৰাজেশ খান্না (ফ্লাইট লেফটেনেণ্ট অৰুণ বৰ্মা / সূৰজ কুমাৰ বৰ্মা / সূৰজ কুমাৰ ছাক্সেনা) (দ্বৈত চৰিত্ৰ)
* সুজিত কুমাৰ (এয়াৰ কমোদৰ মদন বৰ্মা)
* অশোক কুমাৰ (এয়াৰ কমোদৰ গাঙ্গুলী)
* পাহাৰী সন্যাল (গোপাল ত্ৰিপাঠী)
* অনিতা গুহ (মিচেছ প্ৰসাদ ছাক্সেনা)
* অভী ভট্টাচাৰ্য্য (ৰাম প্ৰসাদ ছাক্সেনা)
* মনমোহন (শ্যাম)
* মদন পুৰী (জেইলৰ)
* অসিত সেন (টিকাৰাম)
* ফৰিদা জালাল (ৰেণু বৰ্মা) 
* সুভাষ ঘাই (ফ্লাইট লেফটেনেণ্ট প্ৰকাশ)
* কৃষ্ণকান্ত (মিষ্টাৰ বৰ্মা)

## সংগীত

## টোকা


## তথ্য সংগ্ৰহ

শ্ৰেণী:হিন্দী চলচ্চিত্ৰ
শ্যামচি আই (চলচ্চিত্ৰ)

**শ্যামচি আই** (; অসমীয়া অনুবাদ: শ্যামৰ মাতৃ) ১৯৫৩ চনত মুক্তিপ্ৰাপ্ত প্ৰহ্লাদ কেশৱ আত্ৰে পৰিচালিত এখন মাৰাঠী চলচ্চিত্ৰ। সানে গুৰুজীৰ একে নামৰ মাৰাঠী গ্ৰন্থ এখনৰ আধাৰত ছবিৰ কাহিনী ৰচনা কৰা হৈছে। সংগীত বসন্ত দেশাইৰ। শ্যাম আৰু শ্যামৰ মাকৰ ভূমিকাত অভিনয় কৰিছে ক্ৰমে মাধৱ ৱজে আৰু বনমালাই। *শ্যামচি আই* শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় বঁটা লাভ কৰা প্ৰথম ছবি।
## কাহিনীৰ সাৰাংশ
শ্যামচি আইৰ কাহিনীটো শ্যাম নামৰ ল’ৰা এটা শ্যাম নামৰ লৰা আৰু মাকৰ সৈতে তেওঁৰ সম্পৰ্কৰ কেন্দ্ৰ কৰি আবৰ্তিত হৈছে। শ্যামৰ জীৱনৰ ওপৰত মাকৰ গভীৰ প্ৰভাৱ পৰিছে। মাকেই তেওঁক শিকাইছে, কেনেকৈ নীতি আৰু আদৰ্শত অটল থাকিব লাগে; আনকি চৰম দাৰিদ্ৰত পতিত হ’লেও নীতি-আদৰ্শ বিসৰ্জন দিয়া অনুচিত। শ্যামৰ পৰিয়ালৰ সদস্যসকলৰ মাজৰ সম্পৰ্কক উন্মোচিত কৰা হৈছে। মাকৰ ৰোগ আৰু মৃত্যুৰে ছবিৰ সমাপ্তি কৰা হৈছে।

সমাজকৰ্মী পাণ্ডুৰং সদাশিৱ সানে (সানে গুৰুজী) ৰচিত *[[:en: Shyamchi Aai |শ্যামচি আই]]* নামৰ আত্মজীৱনীমূলক গ্ৰন্থ এখনৰ আধাৰত ছবিখনৰ কাহিনীটো যুগুত কৰা হৈছে। শ্যাম নামৰ চৰিত্ৰটো লেখক সদাশিৱ সানে নিজেই বুলি দাবী কৰা হয়। 
## অভিনয় শিল্পী

*বনমালা (যশোদা)
*মাধৱ ৱজে (শ্যাম) 
*শংকৰ কুলকাৰ্ণী (সদুভাঊ)
*সুমতি গুপ্তে
*সৰস্বতী বোদাচ
*বসন্ত বাপত
*দামুন্না যোশী

## বঁটা
* ১ম ৰাষ্ট্ৰীয় চলচ্চিত্ৰ বঁটা (১৯৫৩)- সৰ্বভাৰতীয় স্তৰত শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰপতিৰ সোণৰ পদক।

## তথ্যসূত্ৰ

## বাহ্যিক সংযোগ
* Obit to Vanamala(1915-2007) 
*

শ্ৰেণী:মাৰাঠী চলচ্চিত্ৰ
শ্ৰেণী:শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
অঞ্জু ববী জৰ্জ

**অঞ্জু ববী জৰ্জ** (; জন্ম: ১৯ এপ্ৰিল ১৯৭৭) এজন অৱসৰপ্ৰাপ্ত ভাৰতীয় এথলীট। ২০০৩ চনত পেৰিছত অনুষ্ঠিত এথলেটিকছৰ বিশ্ব চেম্পিয়নশ্বিপত লং জাম্পত ৬.৭০ মিটাৰ জঁপিয়াই ব্ৰঞ্জৰ পদক অৰ্জন কৰি তেওঁ ইতিহাস সৃষ্টি কৰিছিল। এই সাফল্যৰ সৈতে তেওঁ এথলেটিকছৰ বিশ্ব চেম্পিয়নশ্বিপত পদক জয় কৰা প্ৰথম ভাৰতীয় খেলুৱৈ হিচাপে ৰূপে পৰিগণিত হয়। তেওঁ ২০০৫ চনত আইএএএফ বিশ্ব এথলেটিকছ, যিখন হৈছে বিশ্ব ৰেংকিঙৰ ওপৰত আধাৰিত বিশ্বৰ শ্ৰেষ্ঠ আঠজন খেলুৱৈৰ মাজত হোৱা প্ৰতিযোগিতাৰ ফাইনেলত স্বৰ্ণ পদক জয় কৰিছিল। তেওঁ এই প্ৰদৰ্শনক নিজৰ সৰ্বশ্ৰেষ্ঠ বুলি গণ্য কৰে। ২০০৫ চনত হেলচিঙ্কীত অনুষ্ঠিত বিশ্ব চেম্পিয়নশ্বিপত স্বৰ্ণ বিজয়ী ৰাছিয়াৰ টাটিয়ানা কোটোভাৰ পৰা সংগ্ৰহ কৰা নমুনাৰ পুনঃপৰীক্ষাৰ পাছত আন্তৰ্জাতিক এছ'চিয়েচন অফ এথলেটিকছ ফেডাৰেচনৰ দ্বাৰা তেওঁক অযোগ্য ঘোষণা কৰি মণ্টে কাৰ্লোত অনুষ্ঠিত ২০০৫ চনৰ বিশ্ব এথলেটিকছ ফাইনেলত অঞ্জু ববী জৰ্জক ৰূপৰ পদকৰ পৰা উন্নীত কৰি স্বৰ্ণ পদকৰ মৰ্যাদা দিয়ে। তেওঁক ২০০২ চনত অৰ্জুন বঁটা, ২০০৩ চনত খেলৰত্ন আৰু ২০০৪ চনত পদ্মশ্ৰী বঁটা প্ৰদান কৰা হয়। ২০০৪ চনৰ এথেন্স অলিম্পিকত ব্যক্তিগত শ্ৰেষ্ঠ ৬.৮৩ মিটাৰৰ সৈতে তেওঁ পঞ্চম স্থান লাভ কৰিছিল। ২০২১ চনৰ মাৰ্চ মাহত অঞ্জুৱে ভাৰতৰ শ্ৰেষ্ঠ খেলুৱৈৰ বাবে বিবিচি জীৱনজোৰা সাধনা বঁটা লাভ কৰে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় অলিম্পিক প্ৰতিযোগী
শ্ৰেণী:অৰ্জুন বঁটা বিজয়ী
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
শ্ৰেণী:পদ্মশ্ৰী বঁটা বিজয়ী
এ শ্ৰীকৰ প্ৰসাদ

**আক্কিনেনী শ্ৰীকৰ প্ৰসাদ** (; জন্ম:১২ মাৰ্চ ১৯৬৩) এজন ভাৰতীয় চলচ্চিত্ৰ সম্পাদক। তেওঁ মূলতঃ তামিল, তেলেগু, মালায়ালম আৰু হিন্দী ভাষাৰ চলচ্চিত্ৰত কাম কৰিছে। তেওঁ অসংখ্য বঁটা লাভ কৰিছে, যাৰ ভিতৰত উল্লেখনীয়- ৮টা ৰাষ্ট্ৰীয় চলচ্চিত্ৰ বঁটা, ৫টা কেৰালা ৰাজ্যিক চলচ্চিত্ৰ বঁটা, দুটা ফিল্মফেয়াৰ বঁটা আৰু ২টা নন্দী বঁটা। বিভিন্ন ভাষাৰ ভাৰতীয় চলচ্চিত্ৰলৈ আগবঢ়োৱা অৱদানৰ স্বীকৃতি স্বৰূপে লিমকা বুক অফ ৰেকৰ্ডচত *বছৰটোৰ ব্যক্তি-২০১৩* হিচাপে তেওঁৰ নাম অন্তৰ্ভূক্ত হৈছে। তেওঁ লিমকা বুক অফ ৰেকৰ্ডচৰ সকলোতকৈ অধিক ভাষাত চলচ্চিত্ৰ সম্পাদনা কৰাৰ কৃতিত্বৰো অধিকাৰী। তেওঁ অসমীয়াকে ধৰি ১৭টাতকৈও অধিক ভাষাৰ ছবি সম্পাদনা কৰিছে।
## ব্যক্তিগত আৰু কৰ্ম জীৱন
এটা তেলেগুভাষী পৰিয়ালত শ্ৰীকৰ প্ৰসাদৰ জন্ম হৈছিল। তেওঁৰ দেউতাক তেলেগু চলচ্চিত্ৰৰ শীৰ্ষস্থানীয় ব্যক্তি এল ভি প্ৰসাদৰ ভাতৃ, চলচ্চিত্ৰ সম্পাদক তথা পৰিচালক আক্কিনেনী সঞ্জীৱী।   শ্ৰীকৰ প্ৰসাদ মাদ্ৰাছ বিশ্ববিদ্যালয়ৰ সাহিত্যৰ স্নাতক আছিল। তেওঁ দেউতাকৰ পৰা চলচ্চিত্ৰ সম্পাদনাৰ কলা-কৌশল শিকিছিল।  যদিও তেওঁ তেলেগু চলচ্চিত্ৰৰে কৰ্মজীৱনৰ পাতনি মেলিছিল, মালায়ালম আৰু তামিল ভাষাৰ চলচ্চিত্ৰৰ যোগে ৰাষ্ট্ৰীয় পৰ্যায়ত খ্যাতিলাভ কৰিছিল। দুই দশকজোৰা কৰ্মজীৱনত তেওঁ সাতটাকৈ শ্ৰেষ্ঠ সম্পাদনাৰ ৰাষ্ট্ৰীয় চলচ্চিত্ৰ বঁটা আৰু লগতে এটা বিশেষ জুৰী বঁটা (পূৰ্ণদৈৰ্ঘ্য ছবি) লাভ কৰিছে। তেওঁৰ কেইখনমান উল্লেখযোগ্য ছবি হ’ল- *য়োদ্ধা* (১৯৯২), *নিৰ্ণায়ম* (১৯৯৫), *[[ৰাগ-বিৰাগ]]* (১৯৯৬) *বানপ্ৰস্থম* (১৯৯৯), *আলায়পালুথে* (২০০০),  *দিল চাহতা হ্যায়* (২০০১),  *কান্নাথিল মুথুমিট্টল* (২০০২), *ওক্কাডু* (২০০৩),  *আয়থা এঝুথু* (২০০৪),  *নৱৰস* (২০০৫),  *গুৰু* (২০০৭),  *বিল্লা* (২০০৭), *ফিৰাক* (২০০৮),  *তলৱাৰ* (২০১৫) আদি। 
## অসমৰ চলচ্চিত্ৰৰ সৈতে সম্পৰ্ক
শ্ৰীকৰ প্ৰসাদে বহুকেইখন অসমীয়া আৰু অসমৰ জনজাতীয় ভাষাত নিৰ্মাণ কৰা চলচ্চিত্ৰৰ সম্পাদনাৰ কাম কৰিছিল। সেইবোৰ হ’ল:

*অভিমান (১৯৯০)
*ৱশ্ব'বিপো (১৯৯০)
*প্ৰভাতী পখীৰ গান (১৯৯২)
*হলধৰ (১৯৯৩)
*মীমাংসা (১৯৯৪)
*ৰাগ-বিৰাগ (১৯৯৬)
*অদাহ্য (১৯৯৬)
*হিয়া দিয়া নিয়া (২০০০)
*তুমি মোৰ মাথোঁ মোৰ (২০০০)
*নায়ক (২০০১)
*দাগ (২০০১)
*কন্যাদান (২০০২)
*আকাশীতৰাৰ কথাৰে (২০০৩)
*জুয়ে পোৰা সোণ (২০০৪)
*লাজ (২০০৪)
*হৃদয় কঁপোৱা গান (২০০৪)
*বাৰুদ (২০০৪)
*আই ক’ত নাই (২০০৯)
*ৰামধেনু (২০১১)
*ক: য়াদ (২০১৪)
*ডাও হুদুনি মেথাই (২০১৫)
*ঈশ্বু (২০১৭)

## বঁটা

## তথ্য সংগ্ৰহ

## বাহ্যিক সংযোগ
* আধিকাৰিক ৱেবচাইট
* https://web.archive.org/web/20141218164322/http://www.watchserialtamil.com/
* 

শ্ৰেণী:শ্ৰেষ্ঠ সম্পাদনাৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ৰাষ্ট্ৰীয় চলচ্চিত্ৰ বঁটা- বিশেষ জুৰী বঁটা (পূৰ্ণদৈৰ্ঘ্য ছবি) বিজয়ী
শ্ৰেণী:ফিল্মফেয়াৰ বঁটা বিজয়ী
শ্ৰেণী:ভাৰতৰ চলচ্চিত্ৰ সম্পাদক
শ্ৰেণী:তেলুগু ব্যক্তি
জোহান চেবাষ্টিয়ান বাক

**জোহান চেবাষ্টিয়ান বাখ** (; ২১ মাৰ্চ, ১৬৮৫ – জুলাই ২৮, ১৭৫০) বাৰোক যুগৰ এজন জাৰ্মান ৰচয়িতা আছিল। তেওঁক পশ্চিমীয়া ইতিহাসৰ অন্যতম শ্ৰেষ্ঠ সংগীতজ্ঞ হিচাপে গণ্য কৰা হয়। বাকে মোজাৰ্ট, বিথোভেন আৰু ব্ৰহ্মৰ দৰে সংগীতজ্ঞসকলক প্ৰভাৱিত কৰিছিল আৰু তেওঁ তেওঁৰ সময়ৰ সংগীতক এক উচ্চ স্তৰৰ উৎকৰ্ষ আৰু নিখুঁততালৈ লৈ আহিছিল। বাখ পশ্চিমীয়া ইতিহাসৰ আটাইতকৈ গুৰুত্বপূৰ্ণ শিল্পীসকলৰ ভিতৰত অন্যতম, আৰু তেওঁৰ সংগীত সমগ্ৰ বিশ্বতে পৰিৱেশন কৰা হয়।

## তথ্য সংগ্ৰহ

শ্ৰেণী:সংক্ষিপ্ত জীৱনী
শ্ৰেণী:জাৰ্মানীৰ ব্যক্তি
শ্ৰেণী:মৃত ব্যক্তি
শ্ৰেণী:সংগীতজ্ঞ
নীলকণ্ঠ (চলচ্চিত্ৰ)

**নীলকণ্ঠ** () ২০০৭ চনত মুক্তিপ্ৰাপ্ত ৰজনী বৰ্মণ পৰিচালিত এখন অসমীয়া চলচ্চিত্ৰ। বিদ্যা ফিল্মছৰ বেনাৰত ছবিখন প্ৰযোজনা কৰিছে গণেশ তামুলীয়ে। অসমৰ লোককলা শিল্পী বৰঢুলীয়াসকলৰ সংগ্ৰামপূৰ্ণ জীৱনক চিত্ৰায়িত কৰা এই ছবিখনৰ কাহিনী লিখিছে প্ৰকাশ মেধিয়ে। 
## কাহিনীৰ সাৰাংশ
বৰঢুলীয়া নন্দীৰাম ঢুলীয়া শিল্পৰ বাবে উৎসৰ্গিত এক নাম। এসময়ত নন্দীৰাম আৰু তেওঁৰ দলৰ প্ৰদৰ্শন চাবলৈ মানুহৰ হেতা-ওপৰা লাগিছিল। কিন্তু সময়ৰ পৰিবৰ্তনৰ সৈতে ঢুলীয়া শিল্পৰ ঐতিহ্যও ম্লান পৰি আহিল। 

প্ৰবল আৰ্থিক অনাতনত ভোগা নন্দীৰামৰ পত্নীৰ বিনা চিকিৎসাত মৃত্যু হ’ল। একমাত্ৰ জীয়েকৰ গাঁৱৰ মহাজনৰ পুতেকৰ সৈতে হোৱা বিয়াখন নিটিকিল। পুতেক কণক হ’ল এটা মদাহী, যাৰ ঢুলীয়া শিল্পটোৰ প্ৰতি তীব্ৰ অনিহা। ইমানৰ মাজতো কিন্তু নন্দীৰামৰ এই শিল্পটোৰ প্ৰতি আনুগত্য একেই থাকিল।

নীতিগত কাৰণত নন্দীৰামৰ মহাজনৰ বিৰোধ হৈছিল। মহাজনে জানে নীতিত অটল থকা বৰঢুলীয়াক পৰাজিত কৰিব পাৰি, কিন্তু ধ্বংস কৰিব নোৱাৰি। নন্দীৰামক অপমান কৰিবলৈকে গাঁৱৰ বাৰ্ষিক উৎসৱৰ সাংস্কৃতিক অনুষ্ঠানলৈ গাঁৱৰ ল’ৰা কিছুমানক হাতত লৈ অহংকাৰী মহাজনে  চহৰৰ শিল্পীক মতোৱাৰ ব্যৱস্থা কৰিলে। বিনা নিমন্ত্ৰণে নন্দীৰাম অনুষ্ঠানস্থলীলৈ গ’ল আৰু অকলে ঢোল বজাবলৈ ধৰিলে। কিন্তু ল’ৰাবোৰে তেওঁক তাৰপৰা ওভতাই পঠিয়ালে।  

লাজে-অপমানে নন্দীৰাম ঘৰলৈ উভতি আহিল। প্ৰচণ্ড ক্ষোভত তেওঁ ঢোলবাদন কৰিবলৈ ল’লে আৰু এসময়ত অৱস হৈ মাটিত বাগৰি পৰিল। এনেতে তেওঁ দেখিলে পুতেক কণকে তেওঁৰ বৰঢোলটো ডিঙিত আঁৰি লৈ বজাবলৈ লৈছে। এক স্বৰ্গীয় আনন্দৰ অনুভূতিত নন্দীৰাম বৰঢুলীয়াৰ মুখখন উজলি উঠিল।
## অভিনয় শিল্পী

* মহানন্দ শৰ্মা 
*পংকজ দালানি
*হিৰণ্য দাস
*ৰূপৰেখা দেৱী
*হেমন্ত বৰ্মন
*সুৰেন দেব বৰ্মন
*প্ৰকাশ মেধি
*নব দাস
*মুনীন শৰ্মা
*প্ৰণৱ শৰ্মা
*হেমা কলিতা
*স্বপ্না দাস
* ধৰণী বৰ্মণ
*ভগৱত প্ৰীতম

## সংগীত

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
অস্মিতা চলিহা

**অস্মিতা চলিহা** (; জন্ম: ১৮ অক্টোবৰ ১৯৯৯) এগৰাকী ভাৰতীয় বেডমিণ্টন খেলুৱৈ। গুৱাহাটীত জন্ম গ্ৰহণ কৰা আৰু ডাঙৰ দীঘল হোৱা অস্মিতাই সাত বছৰ বয়সত বেডমিণ্টন খেলিবলৈ আৰম্ভ কৰে। তেওঁ ইণ্ডোনেছিয়াৰ প্ৰশিক্ষক এডউইন ইৰিয়াৱান আৰু ভাৰতৰ প্ৰশিক্ষক সুৰঞ্জন ভোবৰাৰ অধীনত অসম বেডমিণ্টন একাডেমীত প্ৰশিক্ষণ লৈছিল। তেওঁ এছিয়ান গেমছৰ বাবে পুল্লেলা গোপীচান্দৰ অধীনতো প্ৰশিক্ষণ লৈছিল। অস্মিতা ২০১৭ চনৰ বিশ্ব জুনিয়ৰ চেম্পিয়নশ্বিপ আৰু এছিয়ান জুনিয়ৰ চেম্পিয়নশ্বিপত অংশগ্ৰহণ কৰা ৰাষ্ট্ৰীয় জুনিয়ৰ দলৰ অংশ আছিল। তেওঁ ইণ্ডোনেছিয়াত অনুষ্ঠিত হোৱা ২০১৮ চনৰ এছিয়ান গেমছৰ বাবে ভাৰতীয় দলত নিৰ্বাচিত হৈছিল। তেওঁ মহিলাৰ একক প্ৰতিযোগিতাত ২০১৮ চনৰ ডুবাই ইণ্টাৰনেশ্বনেল ছেলেঞ্জত প্ৰথম জ্যেষ্ঠ আন্তঃৰাষ্ট্ৰীয় খিতাপ অৰ্জন কৰে। মহিলাৰ একক আৰু দলীয় প্ৰতিযোগিতাত তেওঁ ২০১৯ চনৰ দক্ষিণ এছিয় ক্ৰীড়াত স্বৰ্ণ পদক জয় কৰিছিল।

## কৃতিত্ব
### দক্ষিণ এছিয় ক্ৰীড়া
*মহিলাৰ একক*

### বি ডব্লিউ এফ ইণ্টাৰনেশ্বনেল ছেলেঞ্জ/ছিৰিজ (২টা খিতাপ)
*মহিলাৰ একক*

:  বি ডব্লিউ এফ ইণ্টাৰনেশ্বনেল ছেলেঞ্জ টুৰ্ণামেণ্ট
:  বি ডব্লিউ এফ ইণ্টাৰনেশ্বনেল ছিৰিজ টুৰ্ণামেণ্ট
:  বি ডব্লিউ এফ ফিউচাৰ ছিৰিজ টুৰ্ণামেণ্ট

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:ভাৰতৰ বেডমিণ্টন খেলুৱৈ
শৈলী সিং

**শৈলী সিং** (; জন্ম: ৭ জানুৱাৰী ২০০৪) এগৰাকী ভাৰতীয় এথলীট যি লং জাম্প ইভেণ্টত প্ৰতিদ্বন্দ্বিতা কৰে। তেওঁ তেওঁৰ বয়স গোটৰ শ্ৰেণীত কনিষ্ঠতম ভাৰতীয় ৰাষ্ট্ৰীয় লং জাম্প চেম্পিয়ন আৰু ১৮-অনুৰ্ধ শ্ৰেণীত বিশ্বৰ শীৰ্ষ ২০জন লং জাম্পাৰৰ ভিতৰত স্থান লাভ কৰিছে। তেওঁ ১৮-অনুৰ্ধ শ্ৰেণীত লং জাম্পৰ ৰাষ্ট্ৰীয় অভিলেখ গঢ়িছে। তেওঁক প্ৰবীণ ভাৰতীয় লং জাম্পাৰ অঞ্জু ববী জৰ্জ আৰু তেওঁৰ স্বামী ৰবাৰ্ট ববী জৰ্জৰ অধীনত প্ৰশিক্ষণ লয়।

## প্ৰাৰম্ভিক জীৱন
শৈলী সিঙৰ জন্ম ২০০৪ চনৰ ৭ জানুৱাৰীত ভাৰতৰ উত্তৰ প্ৰদেশৰ ঝাঞ্চিত হৈছিল। তেওঁক তিনিটা সন্তানৰ একক অভিভাৱক মাতৃ বিনিতা সিঙে ডাঙৰ-দীঘল কৰিছিল। বিনীতা সিং পেছাত এগৰাকী সৰু উদ্যোগী।

সিঙে ১৪ বছৰ বয়সত অঞ্জু ববী জৰ্জ স্পৰ্টছ ফাউণ্ডেশ্যনত প্ৰশিক্ষণ ল'বলৈ বেংগালুৰুলৈ যায়। সিঙে জৰ্জ দম্পতীৰ তত্ত্বাৱধানত প্ৰশিক্ষণ আৰম্ভ কৰে।

## কেৰিয়াৰ
শৈলী সিঙে ২০১৮ চনত ৰাঁচীত অনুষ্ঠিত জুনিয়ৰ নেচনেল এথলেটিকছ চেম্পিয়নশ্বিপত ১৬-অনুৰ্ধ শ্ৰেণীত লং জাম্পত সোণৰ পদক লাভ কৰিছিল, য'ত তেওঁ জুনিয়ৰ লং জাম্পৰ ৰাষ্ট্ৰীয় অভিলেখ ভংগ কৰি ৫.৯৪ মিটাৰেৰে নতুন অভিলেখ গঢ়িছিল। ২০১৯ চনত তেওঁ অন্ধ্ৰ প্ৰদেশৰ গুণ্টুৰত অনুষ্ঠিত জুনিয়ৰ নেচনেল এথলেটিকছ প্ৰতিযোগিতাত স্বৰ্ণ পদক জয় কৰিবলৈ ৬.১৫ মিটাৰ জঁপিয়াই ১৮-অনুৰ্ধত নিজৰ অভিলেখ উন্নত কৰিছিল। ইয়াৰ ফলত তেওঁ ২০২০ চনত আইএএএফ ২০-অনুৰ্ধ চেম্পিয়নশ্বিপত অংশগ্ৰহণৰ বাবে যোগ্যতা অৰ্জন কৰে। ভাৰতৰ তদানীন্তন ক্ৰীড়া মন্ত্ৰী কিৰেণ ৰিজিজুৱে তেওঁৰ সফলতাৰ বাবে তেওঁলৈ এক অভিনন্দন বাৰ্তা টুইট কৰিছিল। ২০২১ চনৰ জুন মাহত পাটিয়ালাত অনুষ্ঠিত ছিনিয়ৰ এথলেটিক চেম্পিয়নশ্বিপ (ৰাষ্ট্ৰীয় আন্তঃৰাজ্যিক) প্ৰতিযোগিতাত শৈলীয়ে ৬.৪৮ মিটাৰ জঁপিয়াই এক নতুন ২০-অনুৰ্ধ অভিলেখ গঢ়ি লং জাম্প ইভেণ্টত বিজয়ী হৈছিল। তেওঁ ২০২১ চনৰ আগষ্টত বিশ্ব এথলেটিকছ ২০-অনুৰ্ধ চেম্পিয়নশ্বিপত ৰূপৰ পদক অৰ্জন কৰে।

## আন্তঃৰাষ্ট্ৰীয় প্ৰতিযোগিতা

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
ভাৱিনা পেটেল

**ভাৱিনা হাসমুখভাই পেটেল** () ভাৰতৰ গুজৰাটৰ মেহছানাৰ এগৰাকী পেৰা টেবুল টেনিছ খেলুৱৈ। তেওঁ ২০২০ টকিঅ' পেৰালিম্পিকত একক চি৪ শাখাত ৰূপৰ পদক লাভ কৰে। তেওঁ ভাৰতৰ হৈ পেৰালিম্পিকত পদকৰ লাভ কৰা প্ৰথম টেবুল টেনিছ খেলুৱৈ আৰু দীপা মালিকৰ পাছত দ্বিতীয়গৰাকী মহিলা খেলুৱৈ।

## প্ৰাৰম্ভিক জীৱন
ভাৱিনা পেটেল গুজৰাটৰ মেহছানাৰ ভাদনগৰৰ সুন্ধিয়াত এক মধ্যবিত্ত পৰিয়ালত ডাঙৰ-দীঘল হৈছিল। তেওঁ এবছৰ বয়সতে পলিঅ' ৰোগত আক্ৰান্ত হয়। তেওঁ তেওঁৰ গাঁৱতেই দ্বাদশ শ্ৰেণীলৈকে পঢ়িছিল আৰু তাৰ পাছত ২০০৪ চনত তেওঁৰ দেউতাকে তেওঁক ব্লাইণ্ড পিপলছ এছ'চিয়েচন, আহমেদাবাদত নামভৰ্তি কৰায়। তেওঁ তেজালবেন লাখিয়াৰ তত্ত্বাৱধানত এটা কম্পিউটাৰ পাঠ্যক্ৰম কৰিছিল আৰু গুজৰাট বিশ্ববিদ্যালয়ৰ পৰা স্নাতক ডিগ্ৰী লাভ কৰিছিল। তাতেই তেওঁ টেবুল টেনিছৰ প্ৰশিক্ষণ আৰম্ভ কৰে।

## কেৰিয়াৰ
হুইলচেয়াৰত টেবুল টেনিছ খেলা পেটেলে ৰাষ্ট্ৰীয় আৰু আন্তঃৰাষ্ট্ৰীয় প্ৰতিযোগিতাত কেইবাটাও স্বৰ্ণ আৰু ৰূপৰ পদক লাভ কৰিছে। ২০১১ চনত অনুষ্ঠিত পিটিটি থাইলেণ্ড টেবুল টেনিছ চেম্পিয়নশ্বিপত ব্যক্তিগত শাখাত ভাৰতৰ হৈ ৰূপৰ পদক জয় কৰি তেওঁ বিশ্বৰ ২ নম্বৰ স্থানত উপনীত হৈছিল।  ২০১৩ চনৰ অক্টোবৰত বেইজিংত অনুষ্ঠিত এছিয়ান পেৰা টেবুল টেনিছ চেম্পিয়নশ্বিপত পেটেলে মহিলাৰ একক শ্ৰেণী ৪-ত ৰূপৰ পদক অৰ্জন কৰে।

চীনৰ বেইজিংত ২৩ ৰ পৰা ৩১ আগষ্ট ২০১৭ লৈ আয়োজিত আন্তঃৰাষ্ট্ৰীয় টেবুল টেনিছ ফেডাৰেচন এছিয়ান পেৰা টেবুল টেনিছ চেম্পিয়নশ্বিপত ভাৱিনাই ব্ৰঞ্জৰ পদক জয় কৰিছিল। তেওঁ মহিলা একক শ্ৰেণী ৪ শাখাত কোৰীয় খেলুৱৈ কাঙৰ বিৰুদ্ধে খেলি তেওঁক ৩-০ ত পৰাস্ত কৰি ভাৰতৰ হৈ ব্ৰঞ্জৰ পদক জয় কৰিছিল। তেওঁ তাইলান দোশীৰ অধীনত প্ৰশিক্ষণ লাভ কৰিছিল আৰু দলৰ বিষয়া তেজালবেন লাখিয়াৰ পৰাও সহায় লাভ কৰিছিল।

২০২১ চনত অনুষ্ঠিত টকিঅ' ২০২০ পেৰালিম্পিকত তেওঁ বিশ্বৰ ২ নম্বৰ আৰু ৰিঅ' পেৰালিম্পিক স্বৰ্ণ পদক বিজয়ী বৰিস্লাভা ৰাঙ্কোভিচক পৰাস্ত কৰি মহিলা একক চি৪ শাখাত ছেমি ফাইনেলত উপনীত হয়। ছেমি ফাইনেলত তেওঁ চীনৰ ঝাং মিয়াওক ৩-২ ত পৰাস্ত কৰি ফাইনেলত প্ৰৱেশ কৰি ভাৰতৰ বাবে পদক নিশ্চিত কৰে। তেওঁ ফাইনেলত চীনৰ ঝাও য়িঙৰ হাতত ৩-০ ব্যৱধানত পৰাস্ত হৈ ৰূপৰ পদক লাভ কৰে। তেওঁ পেৰালিম্পিকত পদকৰ লাভ কৰা প্ৰথম টেবুল টেনিছ খেলুৱৈ আৰু দীপা মালিকৰ পাছত দ্বিতীয়গৰাকী মহিলা খেলুৱৈ।

## আন্তঃৰাষ্ট্ৰীয় প্ৰতিযোগিতা

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:গুজৰাটী ব্যক্তি
শ্ৰেণী:ভাৰতৰ টেবুল টেনিছ খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
নিশাদ কুমাৰ

**নিশাদ কুমাৰ** () এগৰাকী ভাৰতীয় পেৰা হাই জাম্প এথলীট। তেওঁ ২০২১ চনত অনুষ্ঠিত টকিঅ' ২০২০ গ্ৰীষ্মকালীন পেৰালিম্পিকত ভাৰতক প্ৰতিনিধিত্ব কৰি প্ৰথমবাৰলৈ পেৰালিম্পিক প্ৰতিদ্বন্দ্বিতা কৰি ২.০৬ মিটাৰ জঁপিয়াই নতুন এছিয়ান অভিলেখৰ সৈতে পুৰুষৰ হাই জাম্প টি৪৭ শ্ৰেণীত ৰূপৰ পদক অৰ্জন কৰিছিল।

## জীৱনী
নিশাদ হিমাচল প্ৰদেশৰ উনাৰ বাসিন্দা। তেওঁ আঠ বছৰ বয়সত এক শোকাৱহ দুৰ্ঘটনাত তেওঁৰ সোঁ হাত হেৰুৱাইছিল। ২০২১ চনৰ আৰম্ভণিতে বিশ্বমাৰীৰ সময়ত তেওঁ কৰ'নাভাইৰাছ ৰোগ ২০১৯-ত আক্ৰান্ত হৈছিল আৰু ৰোগটোৰ পৰা আৰোগ্য লাভ কৰিছিল।

## কেৰিয়াৰ
তেওঁ ২০০৯ চনত পেৰা-এথলেটিকছ খেলা আৰম্ভ কৰে। ২০১৯ চনৰ নৱেম্বৰত তেওঁ ২০১৯ বিশ্ব পেৰা এথলেটিকছ চেম্পিয়নশ্বিপত পুৰুষৰ টি৪৭ শাখাত ব্ৰঞ্জৰ পদক লাভ কৰে আৰু ইয়াৰ ফলস্বৰূপে তেওঁ ২০২০ গ্ৰীষ্মকালীন পেৰালিম্পিকত অংশগ্ৰহণ কৰিবলৈ যোগ্যতা অৰ্জন কৰে। ডুবাইত অনুষ্ঠিত হোৱা ২০২১ চনৰ বিশ্ব পেৰা এথলেটিকছ গ্ৰেণ্ড প্ৰিঁত তেওঁ টি৪৬ শাখাত সোণৰ পদক লাভ কৰে।

২০২০ গ্ৰীষ্মকালীন পেৰালিম্পিকত তেওঁ টি৪৭ শ্ৰেণীৰ হাই জাম্প ইভেণ্টত ৰূপৰ পদক অৰ্জন কৰি ভাৱিনা পেটেলৰ পাছত পদক জয় কৰা দ্বিতীয় ভাৰতীয় হিচাপে পৰিগণিত হয়। তেওঁ আমেৰিকা যুক্তৰাষ্ট্ৰৰ ডালাছ ৱাইজৰ সৈতে যুটিয়াভাৱে ৰূপৰ পদক লাভ কৰে কিয়নো দুয়োজনে ২.০৬ মিটাৰৰ একে উচ্চতা অতিক্ৰম কৰিছিল। নিশাদৰ ইয়াৰ ফলত এছিয়ান অভিলেখ গঢ়িছিল।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
বিনোদ কুমাৰ

**বিনোদ কুমাৰ** (, জন্ম ২০ জুলাই ১৯৮০) এগৰাকী ভাৰতীয় পেৰা-এথলীট তথা ডিচকাছ থ্ৰ' খেলুৱৈ। তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকৰ পুৰুষৰ ডিচকাছ থ্ৰ'ৰ এফ৫২ শাখাত ব্ৰঞ্জৰ পদকৰ বাবে স্থান লাভ কৰিছিল, পিছে টকিঅ' পেৰালিম্পিকৰ প্ৰতিযোগিতা সমিতিয়ে তেওঁক প্ৰতিবন্ধকতা শ্ৰেণীবিভাজন মূল্যায়নত অযোগ্য বুলি বিবেচনা কৰাৰ ফলত তেওঁ ব্ৰঞ্জৰ পদক হেৰুৱায়।

## ব্যক্তিগত জীৱন
বিনোদ কুমাৰৰ জন্ম হৈছিল হাৰিয়ানাৰ ৰোহতক চহৰত। তেওঁ ভাৰতীয় সীমা সুৰক্ষা বলত যোগদান কৰিছিল। তেওঁ প্ৰশিক্ষণৰ সময়ত লেহত এটা শিলৰ পৰা পৰি ভৰি আঘাত পায় আৰু শৰীৰৰ তলভাগত জীৱনজোৰা পক্ষাঘাত হয়। পক্ষাঘাতত ভুগি, বিনোদে এখন গেলামালৰ দোকান চলাবলৈ আৰম্ভ কৰে। তেওঁৰ দেউতাকে ১৯৭১ চনৰ ভাৰত-পাকিস্তান যুদ্ধত যুঁজিছিল। ২০১৬ ৰিঅ' পেৰালিম্পিকত দীপা মালিকক ৰূপৰ পদক বিজয়ী প্ৰদৰ্শনৰ পৰা অনুপ্ৰাণিত হৈ তেওঁ পেৰা-ক্ৰীড়া খেলাৰ সিদ্ধান্ত লৈছিল আৰু ভাৰতীয় ক্ৰীড়া প্ৰাধিকৰণৰ ৰোহতক কেন্দ্ৰত প্ৰশিক্ষণ লৈছিল।

## কেৰিয়াৰ
বিনোদ কুমাৰে ২০১৯ চনত আন্তঃৰাষ্ট্ৰীয় পৰ্যায়ত প্ৰথম পদক আছিছিল পেৰিছত অনুষ্ঠিত বিশ্ব পেৰা এথলেটিকছ গ্ৰেণ্ড প্ৰিঁত লাভ কৰা ব্ৰঞ্জ পদকটো। তাৰ দুমাহৰ পাছত তেওঁ ডুবাই চেম্পিয়নশ্বিপত কৰা ১৯.২৯ মিটাৰৰ থ্ৰ'ৰে টকিঅ' পেৰালিম্পিকৰ বাবে যোগ্যতা অৰ্জন কৰে।

২০২১ চনত অনুষ্ঠিত টকিঅ' ২০২০ গ্ৰীষ্মকালীন পেৰালিম্পিকত তেওঁ ডিচকাছ থ্ৰ'ৰ এফ৫২ শাখাত ব্ৰঞ্জৰ পদকৰ বাবে স্থান লাভ কৰিছিল। পিছে প্ৰতিযোগিতাত অংশগ্ৰহণকাৰী আন কিছু প্ৰতিযোগীয়ে তেওঁৰ এফ৫২ প্ৰতিবন্ধকতা শ্ৰেণীবিভাজনক লৈ প্ৰতিবাদ কৰাৰ ফলত আন্তঃৰাষ্ট্ৰীয় পেৰালিম্পিক কমিটিয়ে তেওঁৰ প্ৰদৰ্শন "সমীক্ষাৰ অধীনত" ৰাখিছিল আৰু পদক প্ৰদান অনুষ্ঠান স্থগিত কৰিছিল। পিছদিনা তেওঁক প্ৰতিবন্ধকতা শ্ৰেণীবিভাজন মূল্যায়নত এফ৫২ শ্ৰেণীৰ বাবে অযোগ্য বুলি বিবেচনা কৰাৰ ফলত তেওঁ ব্ৰঞ্জৰ পদক হেৰুৱাব লগাত পৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:ভাৰতীয় পেৰালিম্পিক প্ৰতিযোগী
আল-ক্বদৰ (ছুৰা)

thumb|ইৰাণীসকলে ইমাম ৰেজা মছজিদদ ক্বদৰ নিশা পালন কৰি আছে।**আল-ক্বদৰ** (, "শক্তি, ভাগ্য") হৈছে কোৰআনৰ ৯৭ তম অধ্যায় (ছূৰা) যাৰ ৫টা শ্লোক (আয়াত) আছে। এইটো এটা মক্কান ছুৰা  হ'ল যিটো সেই নিশাত অৱতীৰ্ণ কৰে যেতিয়া কোৰআন কি হ'ব তাৰ প্ৰথম প্ৰকাশ প্ৰেৰণ কৰা হৈছিল। প্ৰথম আয়াতটোত আল-ক্বদৰ শব্দটোৰ পিছত অধ্যায়টো ইমান মনোনীত কৰা হৈছে। এইটো মুখ্যতঃ শক্তিৰ বিষয়ে। 

## সাৰাংশ
১ আল ক্বদৰৰ নিশা হজৰত মুহাম্মাদ (ছাঃ)ক কোৰআন বা ঐশ্বৰিক আলোকসজ্জা প্ৰদান কৰা হৈছে। 

২-৫ আল কদৰৰ নিশাবৰ্ণনা আৰু প্ৰশংসা কৰা হৈছিল। 

## লাইলাতুল-ক্বদৰ
thumb|ইৰানীসকলে জমকৰ্ণ মছজিদদ ক্বদৰ নিশা পালন কৰি আছে।
কোৰআন ৯৭ ত ৰমজানত "আশীৰ্বাদৰ প্ৰচুৰ অংশৰ নিশা" লাইলাত আল-ক্বদৰৰ বৰ্ণনা কৰা হৈছে যাৰ ওপৰত মুছলমানসকলে বিশ্বাস কৰে যে কোৰআন প্ৰথমে প্ৰকাশ পাইছিল। মুছলমানসকলৰ প্ৰতি লক্ষ্য ৰাখি ৰাতিটো আন কাৰো সৈতে তুলনীয় নহয় আৰু এটা পৰম্পৰা অনুসৰি, এই নিশাৰ উপাসনা কাৰ্যৰ ফলত হোৱা আশীৰ্বাদবোৰ গোটেই জীৱনজুৰি উপাসনা কৰিও সমান কৰিব নোৱাৰি। এই এটা ৰাতিত কৰা উপাসনা কাৰ্য্যৰ পুৰস্কাৰ প্ৰায় ৮৩ বছৰ (১০০০ মাহ) উপাসনাৰ পুৰস্কাৰতকৈ অধিক। লাইলাতুল-কদৰ কোৰআনত উল্লেখ কৰা হৈছে:

ভেৰিলি আমি আল-কদৰৰ নিশা কোৰআন প্ৰেৰণ কৰিছিলো। 

আৰু যিয়ে আপোনাক বুজাব যে আল-ক্বদৰৰ নিশাটো কিমান উৎকৃষ্ট?

আল কাদৰৰ নিশাটো হাজাৰ মাহতকৈ ভাল। 

তাত ফেৰেস্তাসকল (স্বৰ্গদূতসকল) নামি আহে আৰু গেব্ৰিয়েলৰ আত্মাই তেওঁলোকৰ প্ৰভুৰ অনুমতিৰ দ্বাৰা প্ৰতিটো বিষয়ৰ বিষয়ে তেওঁৰ আদেশ ৰখাৰ দ্বাৰা অৱতৰণ কৰে। 

মৰ্ণৰ উত্থান লৈকে এইটো শান্তি।

৪ পদত উল্লেখ কৰা "আত্মা"ক সাধাৰণতে এঞ্জেল জিব্ৰিল (গেব্ৰিয়েল)ৰ বিষয়ে উল্লেখ কৰা বুলি ব্যাখ্যা কৰা হয়। উল্লেখ কৰা "শান্তি"ক মুজাহিদে "নিৰাপত্তা য'ত ছয়তান (ইবলিছে) কোনো বেয়া বা কোনো ক্ষতি কৰিব নোৱাৰে" বুলি অভিহিত কৰে, আনহাতে ইবনে কাথিৰে এছ-শ্বাবিৰ উদ্ধৃতি দি কয় যে ই গোটেই ৰাতি মছজিদত থকা লোকসকলক অভিবাদন জনোৱা স্বৰ্গদূতসকলক বুজায়। ৰমজানৰ অন্তিম দহ দিনৰ ভিতৰত এক অদ্ভুত সংখ্যাৰ নিশা ৰৈলাত আল-কাদৰ হয়, কিন্তু ইয়াৰ সঠিক তাৰিখ অনিশ্চিত; অধ্যায়ত আৰু বিভিন্ন হাদিছত দিয়া প্ৰতিশ্ৰুতিৰ বাবে। মুছলমানসকলে ইয়াক প্ৰাৰ্থনা, অনুশোচনা আৰু ঈশ্বৰৰ প্ৰতি অনুতাপৰ বাবে এক বিশেষ ভাল সময় বুলি বিবেচনা কৰে। এই অনুষ্ঠানটোৱে পৃথিৱীলৈ কোৰআণৰ প্ৰথম প্ৰকাশৰ অৱতৰণচিহ্নিত কৰে। চৰকাৰী ইছলামিক শিক্ষা হৈছে যে মোহাম্মাদে তেওঁৰ মৃত্যুৰ সময়লৈকে তেওঁৰ জীৱনৰ পৰৱৰ্তী ২৩ বছৰৰ বাবে কোৰআণৰ টুকুৰাটুকুৰা গঠন কৰা উন্মোচনসমূহ লাভ কৰিছিল। চিয়া মুছলমানসকলে বিশ্বাস কৰে যে আলী (প্ৰথম চিয়া ইমাম, আৰু চুন্নীসকলৰ বাবে ৰাছিদুন খিলাফতৰ চতুৰ্থ খলিফা) এই নিশা ঈশ্বৰৰ সৈতে বিশেষ অন্তৰ্দৃষ্টি আৰু ঘনিষ্ঠতা আছিল।

## লিখনী
بِسْمِ ٱللَّهِ ٱلرَّحْمَٰنِ ٱلرَّحِيمِ

1. إِنَّآ أَنزَلْنَٰهُ فِى لَيْلَةِ ٱلْقَدْرِ

2. وَمَآ أَدْرَىٰكَ مَا لَيْلَةُ ٱلْقَدْرِ

3. لَيْلَةُ ٱلْقَدْرِ خَيْرٌ مِّنْ أَلْفِ شَهْرٍ

4. تَنَزَّلُ ٱلْمَلَٰٓئِكَةُ وَٱلرُّوحُ فِيهَا بِإِذْنِ رَبِّهِم مِّن كُلِّ أَمْرٍ

5. سَلَٰمٌ هِىَ حَتَّىٰ مَطْلَعِ ٱلْفَجْرِ

## তথ্য উৎস্য
 

## বহিঃ সংযোগ
কোৰান ৯৭ ছাফা সম্পূৰ্ণ কোৰান অনুবাদ

Q97:1, 50+ translations, islamawakened.com

শ্ৰেণী:ইছলাম ধৰ্ম
শ্ৰেণী:ছূৰা
শ্ৰেণী:কোৰআন
শ্ৰেণী:আল-কোৰআনৰ ছূৰাসমূহ
শ্ৰেণী:মক্কান ছূৰা
কৃষ্ণ পক্ষ

চান্দ্ৰমাহৰ ৩০দিনত ১৫ দিনকৈ মুঠ দুটা পক্ষ থাকে। পূৰ্ণিমাৰ পিছৰ দিনটোৰপৰা জোনৰ আকাৰ পৃথিৱীৰপৰা দেখাত ক্ৰমে সৰু হ'বলৈ ধৰে। এই আকাৰ কৰ্মান্বয়ে হ্ৰাস হৈ গৈ গৈ অৱশেষত ১৫ দিনৰ দিনা পৃথিৱীৰ পৰা সম্পূৰ্ণকৈ দিনত আৰু ৰাতিও সাধাৰণ দৃষ্টিৰে দেখা নোপোৱা হয়। এই পোন্ধৰ দিনৰ সময়চোৱাক কৃষ্ণ পক্ষ বুলি কোৱা হয়। প্ৰতিটো পক্ষৰ দিন সমূহক ক্ৰমে প্ৰতিপদ, দ্বিতীয়া, তৃতীয়া, চতুৰ্থী, পঞ্চমী, ষষ্ঠী, সপ্তমী, অষ্টমী, নৱমী, দশমী, একাদশী, দ্বাদশী, ত্ৰয়োদশী, চতুৰ্দশী আৰু পোন্ধৰ দিনৰ দিনটোত পূৰ্ণিমা আৰু পৰৱৰ্তী পোন্ধৰ দিনৰ অন্তত অমাবস্যা হয়। যিটো পক্ষৰ অন্তত অমাবস্যা হয়, সেই পক্ষটোকে কৃষ্ণ পক্ষ বোলে। কৃষ্ণপক্ষত প্ৰথম চৈধ্যদিন আগৰাতি আন্ধাৰ হয় আৰু অমাবস্যাৰ দিনটোত গোটেই ৰাতি জোন দেখা পোৱা নাযায়।

## তথ্যসূত্ৰ
সুন্দৰ সিং গুৰ্জাৰ

**সুন্দৰ সিং গুৰ্জাৰ** () এজন ভাৰতীয় পেৰালিম্পিক জেভলীন থ্ৰ', শ্বট পুট আৰু ডিচকাছ থ্ৰ' এথলীট যি এফ৪৬ শাখাত প্ৰতিদ্বন্দ্বিতা কৰে। ৰাজস্থান ৰাজ্যত কাৰাউলিৰ নিবাসী তেওঁ পুৰুষৰ জেভলীন এফ৪৬ প্ৰতিযোগিতাত টকিঅ' ২০২০ পেৰালিম্পিকত ব্ৰঞ্জৰ পদক লাভ কৰে। পঞ্চকুলাত অনুষ্ঠিত ষোড়শ পেৰা এথলেটিকছ ৰাষ্ট্ৰীয় চেম্পিয়নশ্বিপত তিনিটা ইভেণ্টত তিনিটা সোণৰ পদক অৰ্জন কৰি তেওঁ বিশ্ব অভিলেখ গঢ়িছিল। তেওঁ পেৰা-এথলেটিকছৰ বাবে ভাৰত চৰকাৰৰ পৰা অৰ্জুন বঁটাও লাভ কৰিছে।

## কেৰিয়াৰ
সুন্দৰ সিং গুৰ্জাৰে ২০১৬ চনত ডুবাইত অনুষ্ঠিত ৮ম ফাজজা আইপিচি এথলেটিকছ গ্ৰেণ্ড প্ৰিঁত ৫৯.৩৬ মিটাৰ প্ৰদৰ্শনেৰে ২০১৬ ৰিঅ' পেৰালিম্পিকৰ বাবে 'এ' যোগ্যতা লাভ কৰিছিল। পঞ্চকুলাত অনুষ্ঠিত ষোড়শ পেৰা এথলেটিকছ ৰাষ্ট্ৰীয় চেম্পিয়নশ্বিপৰ সময়ত তেওঁ ৬৮.৪২ মিটাৰেৰে ৰাষ্ট্ৰীয় অভিলেখ গঢ়িছিল। ৯ম ফাজজা আইপিচি এথলেটিকছ গ্ৰেণ্ড প্ৰিঁত তেওঁ তিনিটা ইভেণ্টত তিনিটা সোণৰ পদক লাভ কৰিছিল। সেই তিনিটা ইভেণ্ট আছিল জেভলীন থ্ৰ', শ্বট পুট আৰু ডিচকাছ থ্ৰ'। তেওঁ ২০১৮ এছিয়ান পেৰা গেমছত জেভলীন থ্ৰ'ত ৰূপৰ পদক আৰু ডিচকাছ থ্ৰ'ত ব্ৰঞ্জৰ পদক অৰ্জন কৰিছিল।

তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকৰ পুৰুষৰ জেভলীন থ্ৰ' এফ৪৬ শাখাত ব্ৰঞ্জৰ পদক অৰ্জন কৰে। সেই একেটা ইভেণ্টতে আন এগৰাকী ভাৰতীয় এথলীট দেৱেন্দ্ৰ ঝাঝাৰীয়াই ৰূপৰ পদক লাভ কৰে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
সুমিত আন্তিল

**সুমিত আন্তিল** (, জন্ম ৬ জুলাই ১৯৯৮) এগৰাকী ভাৰতীয় পেৰা-এথলীট আৰু জেভলীন থ্ৰ' খেলুৱৈ। তেওঁ ২০২১ চনত জাপানৰ টকিঅ'ত অনুষ্ঠিত ২০২০ গ্ৰীষ্মকালীন পেৰালিম্পিকত পুৰুষৰ জেভলীন থ্ৰ' এফ৬৪ শ্ৰেণীত সোণৰ পদক লাভ কৰে। ফাইনেলত ৬৮.৫৫ মিটাৰ জেভলীন নিক্ষেপ কৰি তেওঁ বিশ্ব অভিলেখ গঢ়ে।

## প্ৰাৰম্ভিক জীৱন
১৯৯৮ চনৰ ৬ জুলাইত হাৰিয়ানাৰ চনিপতৰ খেৱদাত সুমিত আন্তিলৰ জন্ম হৈছিল। ২০১৫ চনত মটৰচাইকেল দুৰ্ঘটনাত পতিত হৈ তেওঁ আঁঠুৰ তলত বাওঁ ভৰি হেৰুৱাইছিল। পেৰা চেম্পিয়নছ কাৰ্যসূচীৰ জৰিয়তে গ'স্পৰ্টছ ফাউণ্ডেচনে তেওঁক আৰ্থিক ভাৱে সহায় কৰে। তেওঁ দিল্লীত বাণিজ্যৰ স্নাতক শ্ৰেণীত পঢ়ি থাকোঁতে সুমিতক পেৰা এথলেটিকছৰ সৈতে আন এজন পেৰা এথলীট ৰাজকুমাৰে পৰিচয় কৰাইছিল।

২০১৭ চনত সুমিতে দিল্লীত নিতিন জয়ছোৱালৰ অধীনত প্ৰশিক্ষণ আৰম্ভ কৰে আৰু তেতিয়াৰ পৰা তেওঁ বিভিন্ন ৰাষ্ট্ৰীয় আৰু আন্তঃৰাষ্ট্ৰীয় স্তৰত প্ৰতিযোগিতা আৰম্ভ কৰে। তেওঁৰ প্ৰতিভা, কঠোৰ পৰিশ্ৰম আৰু সম্ভাৱনা প্ৰত্যক্ষ কৰাৰ পাছত গ'স্পৰ্টছে তেওঁক ২০১৯ চনত পেৰা চেম্পিয়নছ কাৰ্যসূচীত অন্তৰ্ভুক্ত কৰিছিল।

## খেলুৱৈ জীৱন
২০১৯ চনত ইটালীত অনুষ্ঠিত ৱৰ্ল্ড পেৰা এথলেটিকছ গ্ৰাঁ প্ৰিঁত তেওঁ এফ৬৪ শ্ৰেণীত বিশ্ব অভিলেখ ভংগ কৰি কম্বাইণ্ড ইভেণ্টত ৰূপৰ পদক অৰ্জন কৰি তেওঁ ইতিহাস সৃষ্টি কৰিছিল। তেওঁ ২০১৯ চনত ডুবাইত অনুষ্ঠিত বিশ্ব পেৰা এথলেটিকছ চেম্পিয়নশ্বিপত ৰূপৰ পদক অৰ্জন কৰিছিল আৰু এই প্ৰতিযোগিতাত এফ৬৪ শ্ৰেণীত তেওঁৰ নিজৰ বিশ্ব অভিলেখ ভংগ কৰিছিল।

২০২১ চনৰ ৩০ আগষ্টত সুমিত আন্তিলে ২০২০ গ্ৰীষ্মকালীন পেৰালিম্পিকত জেভলীন থ্ৰ' এফ৬৪ শ্ৰেণীত ৬৮.৫৫ মিটাৰ বিশ্ব অভিলেখ থ্ৰ'ৰ সৈতে সোণৰ পদক অৰ্জন কৰে। ২০২১ চনত তেওঁ ভাৰতৰ সৰ্বোচ্চ ক্ৰীড়া সন্মান মেজৰ ধ্যানচান্দ খেলৰত্ন বঁটা 
লাভ কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:ভাৰতৰ এথলীট
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:মেজৰ ধ্যান চান্দ খেলৰত্ন বঁটা বিজয়ী
উত্তৰ কামৰূপ হিংসা

**উত্তৰ কামৰূপ হিংসা ** ১৯৮০ চনৰ ৪ আৰু ৫ জানুৱাৰীত সংঘটিত অসম আন্দোলনৰ সমৰ্থক আৰু বিৰোধীৰ মাজত সংঘটিত এলানি হিংসাত্মক কাৰ্যকলাপৰ শৃংখলাক সূচায়।  এজন হাইস্কুলীয়া ছাত্ৰ আৰু সদৌ অসম ছাত্ৰ সন্থাৰ সদস্য দিলীপ হুজুৰীৰ মৃত্যুৰ প্ৰতিক্ৰিয়া স্বৰূপে অসমীয়া আৰু বঙালী অনুপ্ৰবেশকাৰীসকলৰ মাজত হিংসাত্মক ঘটনাৰ সূত্ৰপাত হয় আৰু যাৰবাবে প্ৰশাসনে সান্ধ্যআইন ঘোষণা কৰিবলৈ বাধ্য হৈ পৰে। কামৰূপৰ বাংলাভাষী লোকসকলক প্ৰতিনিধিত্ব কৰা *নাগৰিকত্ব অধিকাৰ সংৰক্ষণ সমিতি*ৰ মতে, অসম আন্দোলনৰ বিৰোধিতা কৰা ধৰ্মীয় আৰু ভাষিক, সংখ্যালঘু তথা ৰাজনৈতিক দল- চিপিআই, চিপিআই(এম) আৰু চিপিআই(এমএল)ৰ সদস্যসকলৰ বিৰুদ্ধে এই হিংসা সংঘটিত হৈছিল। ভুক্তভোগীসকলৰ ভিতৰত বহুতো মিঞা মুছলমানো আছিল আৰু অভিযোগ কৰা হয় যে সান্ধ্য আইনৰ সময়ত সেনাই অসমীয়া গাঁওবোৰত অত্যাচাৰ চলাইছিল। অসম আন্দোলনৰ সময়ত সংঘটিত হোৱা এইটো আছিল প্ৰথম বৃহৎ পৰিসৰৰ দলীয় সংঘৰ্ষ।
## তথ্য উৎস
**টোকা**

**উদ্ধৃতি**

**গ্ৰন্থপঞ্জী**

*
* 

শ্ৰেণী:স্বাধীনোত্তৰ অসম
শ্ৰেণী:ভাৰতৰ ৰাজনৈতিক-সাম্প্ৰদায়িক হিংসাত্মক ঘটনা